Terveys – Chow chow – enemmän kuin koira\nKaikilla koiraroduilla on omia, rodulle tyypillisiä sairauksia. Toisilla niitä on enemmän, toisilla vähemmän. Eläinlääketiede on tähän päivään mennessä löytänyt yli 400 erilaista sairautta aiheuttavaa geeniä eri koiraroduista. Yleensä rotukohtaiset sairaudet ovat perinnöllisiä. Ympäristö- ja elinolosuhteet vaikuttavat kuitenkin usein voimakkaasti niiden kehittymiseen ja puhkeamiseen. Siksi on melko mahdotonta tarkallakaan pennun sukujen tutkimisella, pennun valinnalla ja koiran hoitamisella etukäteen taata koiran terveyttä. Tietysti terveillä taustoilla on paremmat mahdollisuudet saada terveitä jälkeläisiä.\nKoirilla esiintyy myös roduista riippumattomia sairauksia, vaikka niiden yleisyys eri roduilla vaihtelee. Ikä tuo mukanaan sairauksia ja vaivoja. Samoin eri sukupuolilla on omat ongel-mansa. Huolellisella hoidolla ja koiran olemuksen jatkuvalla tarkkailulla voit kuitenkin ennalta ehkäistä monia sairauksia tai ainakin vähentää niiden vaikutusta.\nKoiraa vaanivat myös muut ulkoiset vaarat. Ne voivat joutua esimerkiksi tappeluun toisten koirien kanssa ja saada puremia.\nKesäisin on koirilla suuri vaara saada lämpöhalvaus. Kesäaikana myös punkit ovat lisään-tyvässä määrin koirien kiusana. Suomessakin väitetään jo noin 30 % punkeista levittävän Lymen tautia. Käärmeenpuremat ja ampiaisenpistot voivat niin ikään olla koiralle kohtalokkaita.\nVarsinkin pennut saattavat helposti niellä vieraita esineitä, kuten kiviä tai käpyjä. Väärästä materiaalista tehdystä leikkipallosta saattaa irrota paloja, jotka nieltyinä takertuvat kurkkuun tai suolistoon.\nKoiranomistajan täytyy pyrkiä havaitsemaan mahdolliset riskitekijät ja ehkäisemään ne ennakolta.\nKoiratappelussa chow chow voi saada puremia, koska se ei useinkaan alistu helposti. Useimmat rotumme edustajat ovat onneksi rauhallista rinnakkaiseloa kannattavia suhtees-saan vieraisiin koiriin. Puremahaavat on aina otettava vakavasti. Niskassa ja kaulassa ne aiheuttavat helposti suurten ihonalaisten paiseiden kehittymisen ja nivelten seudulla hyvin kipeän tulehduksen, joka voi levitä nivelten sisään asti.\nJos puremahaavat alkavat osoittaa märkimisen merkkejä (punotus, turvotus, kosteus), on käännyttävä eläinlääkärin puoleen antibioottikuurin saamiseksi. Suuremmat puremahaavat on tuoreeltaan ommeltava.\nLämpöhalvaus voi johtaa koiran kuolemaan. Älä koskaan jätä chowiasi kuumaan autoon kesähelteillä.\nMuutenkin sen vointia on tarkkailtava, jos se joutuu olemaan ulkona auringonpaisteessa. Vettä tulee olla aina tarjolla. Koira pystyy hikoilemaan vain kielen ja jalkapohjien kautta.\nLämpöhalvauksen oireita ovat ”poissaolevuus”, voimattomuus ja huono kävely. Ensiavuksi vie koira varjoon ja kastele se viileällä vedellä nahkaan asti. Jos tilanne vielä vaikuta pahalta, levitä sen päälle kylmäksi kasteltu iso pyyhe tms. Anna sille kyypakkauksesta kortisonitabletti. Vaikeissa tapauksissa ota yhteys eläinlääkäriin.\nPureman saanut koira muuttuu hiljaiseksi ja kipeän oloiseksi. Usein se vain istuu totisena. Pistokohta alkaa turvota parissakymmenessä minuutissa. Pureman saanut koira on kulje-tettava pois maastosta kantamalla. Myrkky leviää pistoskohdasta sitä vähemmän, mitä vähemmän koira liikkuu.\nEnsitilassa pyritään antamaan koiralle kyypakkauksesta 1-2 tablettia kortisonia ”vastalääkkeeksi”. Kipuun annetaan yksi Disperin-tabletti. Tabletit on syytä työntää koiran kurkusta alas ilman mitään juotavaa tai syötävää, koska ruoka tai juoma voi laukaista oksennusrefleksin, joka tuo lääkeaineet pois mahalaukusta. Ensiavun jälkeen koiraa on syytä pitää silmällä puolisen vuorokautta. Koira on toimitettava eläinlääkärin vastaanotolle, jos siinä alkaa ilmetä hengitysvaikeuksia tai kouristuksia.\nMehiläisten ja ampiaisten pistot, samoin kuin hyttysten pistot pennuilla, voivat aiheuttaa mahtavan ja kivuliaan turvotusreaktion. Kyytabletit käyvät hyvin myös tällaisten reaktioiden hoitoon. Pennulle ja pienelle aikuiselle koiralle riittää yksi tabletti, suurikokoiselle aikuiselle voi antaa kaksi tablettia.


Olen podcast-juontaja – Aikuiset-podcast alkaa tänään! - Tämän kylän homopoika\nOlen podcast-juontaja – Aikuiset-podcast alkaa tänään!\nIhanaa huhtikuuta, ystävät! Tänään on Helsinkiin muuttoni vuosipäivä ja aprillipäivä, mutta tämä ei oikeastaan liity siihen mihinkään. T...\nIhanaa huhtikuuta, ystävät! Tänään on Helsinkiin muuttoni vuosipäivä ja aprillipäivä, mutta tämä ei oikeastaan liity siihen mihinkään.\nTänään nimittäin alkaa podcast, jossa olen juontajana! Olen toki vuosia painottanut kaikille, että en koskaan aio tehdä podcastia. Mieleni kuitenkin muuttui, kun sain tarjouksen tulla toiseksi juontajaksi podcastiin Ylelle. Periaatteeni ovat näköjään todella myynnissä, mutta tällä kertaa olen todella iloinen ja onnellinen puheideni pyörtämisestä.\nKaikki ovat toivoakseni jo katsoneet Yle Areenasta jumalaisen upean Aikuiset -sarjan. Sarja alkaa tänään myös perinteisessä televisiossa, ja siihen liittyy myös podcastimme! Podcast kantaa niinikään nimeä Aikuiset, ja siinä keskustelemme sarjan käsikirjoittaja Anna Brotkinin kanssa tv-sarjan teemoista ja aikuisuuteen liittyvistä asioista. Ote on kepeä ja viihteellinen, mutta toivon podcastimme kuitenkin herättävän samaistumisen fiiliksiä. Minut tuntien voitte uskoa, että Spice Girls mainitaan useasti. Ekassa jaksossa ehkä kolme kertaa.\nPodcastin tekeminen on ollut ihan sairaan ihanaa. Tutustuin ihanaan juontajapariini Annaan vasta podcastia tehdessä – yhteinen podcast on uskomattoman hyvä tapa tutustua ihmiseen! Oli ihanaa mennä aamuvarhaisella studioon. Hiihtelin paikalle kultaisessa toppatakissani ja kuvittelin olevani pop-tähti. Ihmettelin hämmästyneenä, että ihan oikeasti voin tehdä tätä työkseni: istua studiossa puhumassa itsestäni ja ajatuksistani.\nAikuiset-podcast löytyy siis Yle Areenasta ja muista podcastien kuunteluvehkeistä – uusi jakso tulee aina maanantaisin! Napit korviin ja luurit päähän ja kuuntelemaan!\nAikuiset maanantaisin klo 21.00 YLE TV2 ja Yle Areena,\nAikuiset-podcastin uusi jakso maanantaisin Yle Areenassa.\nAikuiset-podcastin promokuvat: Hanna-Maria Grönlund


Kesäkuu 2008 lokikirja\n1.6 Cuxhaven, aurinkoista ja hellettä.\nAamulla herättyämme aurinkoiseen ja helteiseen päivään päätimme pitää lepopäivän matkanteossa. Veneen kannenpesun jälkeen teimme iltapäivällä sataman polkupyörillä lenkin rantavallia pitkin. Oli alaveden aika ja ihmiset kävelivät ja jotkut lennättivät leijoja kilometrien levyisellä rantahietikolla. Upeaa!\n2.6 Cuxhaven- Helgoland, 11.00-16.00, 31 M, loki 5292, E 3-4, aurinkoista ja hellettä.\nLaskimme että seuraava matkaetappimme Helgolandin saari oli noin puolenpäivän purjehdusmatkan päässä. Vuorovesitaulukoista päädyimme siihen että edullisin lähtöaika olisi puolenpäivän jälkeen. Niin kauan emme jaksaneet odottaa vaan lähdimme kello 11. Tästä syystä jouduimme ajamaan pari tuntia vastavirtaan, joka pudotti nopeuden 4 solmuun. Upea hellepäivä mutta tuulta ei riittänyt purjehtimiseen. Loppumatka sitten ajettiin myötävirrassa nopeuden ollessa 9 solmua. Satamassa oli tungosta ja jouduimme neljänneksi veneeksi laiturista. Helgoland on verovapaa pieni Saksan saari (vain 2-3 km pitkä) Pohjanmerellä, jossa alkoholi, tupakka ja hajuvedet tekevät kauppaansa. Saapuessamme kaupat olivat jo sulkemassa ovia ja päätimme jäädä vielä seuraavaksi päiväksi Helgolandiin. Illalla meitä oli jo 6 venettä vierekkäin.\n3.6 Helgoland, aurinkoista ja hellettä, illalla ukkosta ja sadetta.\nAamulla herätys oli jo ennen kuutta koska meidän ja laiturin välissä olevat veneet tekivät lähtöä. Köysiä virittelemällä päästimme ensin kaksi venettä matkaan klo 6 ja kolmannen veneen tuntia myöhemmin. Oli ihana aurinkoinen päivä ja kiersimme saaren kävellen korkeita rantatöyräitä pitkin. Saaren pohjoispäässä punaisilla rantatöyräillä asusti tuhansia lokkeja ja muita lintulajeja joita kuvasimme innokkaasti. Saarelle on vilkas laivaliikenne joka tuo turisteja tekemään verovapaita ostoksi. Mekin täydensimme varastoja ostamalla pari laatikkoa olutta ja pullon merimiesten juomaa Bombay Sapphirea. Iltakävely ylhäällä olevalta kaupungilta päättyi juoksuun rappusia pitkin alas satamaan koska alkoi ukkostaa ja satamaan vettä.\n4.6 Helgoland- Borkum, 6.15-18.30, 76 M, loki 5368, E 8-3, pilvistä ja sadekuuroja.\nAamulla oli meidän vuoro herättää vieressä olevien veneiden väki koska olimme kiinni laiturissa ja 4 muuta venettä meidän vieressä jotka jäivät vielä satamaan. Lähtö onnistui sovitusti klo 6.15. Illan sade ja ukkonen oli viilentänyt ilman ja taivas oli harmaa. Onneksi tuuli riittävästi ja edelleen idästä. Vaatetta reilusti päälle ja purjeet ylös. Alkumatkan purjehdimme sivumyötäisessä lähemmäksi Saksan rannikkoa ja ylitimme Kieliin menevän vilkkaan laivaliikenneväylän. Päivällä tuli muutama sadekuuro, taisivat olla matkamme ensimmäiset. Kyllä aurinko ja tuuli ovat suosineet meitä tähän saakka. Loppumatkasta tuuli pieneni ja jouduimme turvautumaan koneajoon että ennättäisimme illaksi seuraavaan etappiimme Borkumiin joka on saarella Saksan länsirajan lähellä. Lähestyimme saarta alaveden aikaan. Sen edustalla olevilla hiekkasärkillä makaili satoja hylkeitä joita ihailimme kiikareilla. Rantauduimme täydessä satamassa saksalaisveneen viereen jotka kertoivat lähtevänsä aamulla klo 5. Noin viiden kilometrin päässä oleva kylpyläkaupunki jäi näkemättä koska päätimme jatkaa aamulla saman tien matkaa.\n5.6 Borkum- Vlieland (Hollanti), 5.10-17.30, 72 M, loki 5440, puolipilvistä ja sadekuuroja.\nAamulla herätys klo 4.30, aamukahvit ja lähtö yhtä aikaa saksalaisveneen kanssa klo 5.10. Kaunis auringonnousu. Nyt vesi oli korkeammalla kuin illalla tullessamme ja hiekkasärkät olivat veden peitossa. Seuraavaan etappiimme Hollannin edustalla olevaan Vlielandin saareen oli noin 12 tunnin purjehdusmatka, joten vuorovesivirtojen osalta lähtöajalla ei ollut merkitystä koska puolet matkasta olisi joka tapauksessa myötäistä ja puolet vastaista virtaa. Aamuauringossa ohitimme ja ihailimme muutamia kalapaatteja jotka vetivät trooleja lokkien seuraamina. Suurimman osan matkaa jouduimme ajamaan koneella koska tuuli oli heikkoa. Iltapäivällä oli harmaata ja satoi vähän vettä. Sataman suulla oli punaiset liput (satama suljettu). Otimme VHF:llä yhteyden satamaisäntään, joka toivotti meidät tervetulleiksi. Satamassa oli purjehdustapahtuman vuoksi paljon vanhoja hollantilaisia puupurjelaivoja ja se oli siksi suljettu, mutta koska tulimme kaukaa Suomesta ei hän käännyttänyt meitä. Ajaessamme satamaan juutuimme pohjamutaan (syvyysmittari näytti1,6 m) vaikka piti olla vähintään 2 m vettä. Pääsimme kuitenkin helposti peruuttamalla irti ja meille löytyi lopulta sopiva paikka. Sataman lähellä oli kaunis pieni hollantilaiskylä. Kylä oli rantavallin takana ja sinne johti portti jossa oli kaikenvaralta nostoluukku jos vesi nousisi yli normaalin. Portin takana oli kivetetty kävelykatu, jonka molemmilla puolilla oli vanhoja kauniita tiilirakenteisia taloja kiinni toisissaan. Ikkunoista näkyi sisälle ja talojen takana oleville pihoille. Kadulla torvisoittokunta soitti ja ihmiset tanssivat.\n6.6. Vlieland- Ijmuiden, 8.10-18.15, 58 M, loki 5498, E 2-6, aurinkoista\nAamupäivällä aurinko alkoi paistaa ja ilma lämpeni mutta tuuli oli edelleen heikkoa ja vaihteli, harmillista. Yritimme välillä purjehtia mutta jouduimme myös ajamaan koneella ehtiäksemme illaksi Ijmuideniin. Satama on Amsterdamiin johtavan kanavan suulla. Suuressa Sea Port Marinassa oli hyvin tilaa. Taas opimme uuden rantautumistavan. Satamassa oli paalukiinnitys, mutta vuorovesivaihtelun vuoksi paalujen takana oli metallitangot joiden ympäri peräköydet pujotettiin. Rantautuminen onnistui näppärästi tyynessä satamassa.\n7.6 Amsterdam, aurinkoista ja hellettä.\nVälipäivä matkanteossa. Iltapäivällä lähdimme Amsterdamiin, jonne matka sujui nopeasti kanavaa pitkin kulkevalla kantosiipialuksella (noin 20 min). Aiemmilta vierailuilta tuttu ihana kanavakaupunki tuntui nyt helteisenä lauantaipäivänä vähän ahdistavalta, ihmisiä oli tungokseen asti ja polkupyöriä tuntui olevan vielä enemmän liikenteessä. Kävelimme Anne Frankin museolle mutta noin 100 m pitkä jono ei houkutellut ja jätimme museokäynnin väliin. Illalla sitten saunoimme veneellä, kaikessa rauhassa, päivän hiet ja pölyt pois, ihanaa!\n8.6 Ijmuiden- Scheveningen, 13.10-18.30, 22M, loki 5520, NW 3-5, aurinkoista, sumua.\nAamupäivällä Tarja päivitti sataman Wlan-yhteydellä (kallis 2h/10 euroa) nettisivuja. Veneeltä homma ei taaskaan onnistunut vaan oli istuskeltava satamakonttorin vieressä kannettava sylissä. Hankalaa! Seuraavaan satamaan oli lyhyt matka ja Nautical Almanacasta laskimme myötävirran alkavan iltapäivällä. Matkaan lähdimme klo 13.10 ja myötävirran saattelemana purjehdimme 4-5 solmun nopeudella vaikka tuuli oli painavalle veneellemme todella heikkoa. Lähes koko matkan oli sankkaa sumua. Näkyvyyttä oli välillä vain 100 m, mutta tutka päällä purjehtiessa ei ollut mitään hätää. Scheveningen kaupungissa oli mahtavat hiekkarannat ja vanhan kaupungin lisäksi paljon uusia korkeita kerrostaloja lomailijoita varten. Hollantilaisten rantalomakaupunki.\n9.6 Scheveningen- Oostende (Belgia), 6.50-18.00, 69 M, loki 5589, N/NE 3-5, aurinkoista ja hellettä.\nJälleen oli helteinen päivä mutta edelleen liian heikko tuuli purjehtimiseen varsinkin vastavirran aikana. Siis paljon koneajoa. Oostenden satama oli aivan kaupungin keskustassa. Teimme iltakävelyn ja kauppareissun paikalliseen supermarkettiin. Täälläkin oli samanlaiset mahtavat hiekkarannat kuten edellisessä satamapaikassa. Näitä hiekkarantoja olemme nähneet Kielin kanavan jälkeen pitkin matkaa aina kun olemme purjehtineet lähellä rannikkoa. Viehättävä belgialaisten lomak\n10.6 Oostende- Dunkerque (Ranska), 11.15-15.45, 20 M, loki 5609, N/NW 7-4, aurinkoista ja hellettä\nUpea aurinkoinen päivä ja sivutuulta oli riittävästi purjehtimiseen. Vain 4 tunnin matka Ranskan ensimmäiseen satamaan Dunkerqueen. Myötävirta iltapäivällä. Matkalla meitä vastaan tulivat Kuopiolaiset purjehtijat Pertti ja Anne Kotovuori Carisimallaan toisen suomalaispurjeveneen kanssa. Vilkutukset ja tööttäykset ja myöhemmin vaihdoimme tekstiviestit. He ovat paluumatkalla vuoden reissulta Välimerelle ja nyt olivat menossa Hollannin kanaviin pariksi viikoksi. Olemme seuranneet Vene lehdestä ja netistä heidän reissua ja olisi ollut kiva tavata jossain satamassa ja kysellä kokemuksia ja neuvoja. Dunkerquessa oli useita vierasvenesatamia ja valitsimme kanavaan tultuamme ensimmäisen vasemmalta. Iltakävelyllä kävimme tutustumassa paikalliseen kalahalliin ”La Halle” ja kävelimme kaupungilta hiekkarannan (jälleen paljon hotelleja) kautta takaisin veneelle. Ensivaikutelma Ranskasta on ihan miellyttävä joskin useiden talojen rähjäinen kunto yllätti. Kieliongelmiakin meillä alkaa välillä olla kun itsellä ”ranska ei taivu” ja yhä harvemmat osaavat englantia. Hyvin on kuitenkin pärjätty vaikka sitten viittomalla.\n11.6 Dunkerque- Boulogne-Sur-Mer, 8.40-15.40, 34 M, loki 5643, ensin NW 8-10 loppumatkasta NW 3-4, puolipilvistä.\nVihdoinkin oli tuulinen päivä! Laskimme että seuraavaan etappiimme on noin 7 tunnin purjehdus ja lähdimme matkaan vähän ennen virran kääntymistä myötäiseksi. Purjehdimme upeassa sivumyötäisessä Calaisin ohi Englannin kanavan kapeimpaan kohtaan Cap Gris Nezin niemeen, jossa joimme maljat 3 v hääpäivämme kunniaksi. Tässä kohtaa kanavaa vuorovesivirrat ovat voimakkaat. Olimme onnistuneet laskelmissa ja ohitimme upean niemen yli 2 solmun myötävirran voimalla. Vilkasta laivaliikennettä näkyi merellä, mutta mitään ongelmia sen suhteen ei ollut. Calais-Dover väylän ylityskin onnistui väistämättä yhtäkään laivaa. Vastaamme tuli ”jälleen” suomalaispurjevene. Edellisen ja tämän päivän suomalaispurret ovat olleet ainoat jotka olemme havainneet Kielin kanavan jälkeen ja Itämerelläkin näimme vain muutaman. Boulogne-Sur-Merin satama-allasta ympäröivät korkeat hiukan ankean näköiset kerrostalot (rakennettu ehkä 60-luvulla). Kalasataman veneet olivat samassa satama-altaassa ja niiden keulapotkureiden pörinä herätteli meitä aamuyöstä kalastajien lähtiessä merelle. Yöllä alkoi sataa vettä. Juttelimme viereisen veneen (vanha Swan, noin 40 jalkaa) tanskalaispariskunnan kanssa, jotka ovat myös menossa Välimerelle, mutta hitaammalla aikataululla.\n12.6 Boulogne-Sur-Mer - Dieppe, 9.10-18.10, 49 M, loki 5692, N/NW 7-14, aamulla satoi, sitten poutaa mutta pilvistä.\nUpea tuulinen mutta pilvinen päivä siivitti menoamme. Tuuli oli puuskissa jopa 14 m/s ja myötäistä. Hyödynsimme 6 tunnin myötävirran ja heikkoa vastavirtaa oli vain matkan alussa ja lopussa. Sataman edustalla meri oli vielä kuoppainen tuulen ja virran vuoksi mutta rauhoittui päästyämme aallonmurtajalta kanavaan ja satama-altaaseen. Satama on aivan keskellä vanhaa kaunista ranskalaista kaupunkia. Näkymä veneeltä on upea: 30 m korkea rantatöyräs kirkkoineen, lukuisat vanhat kerrostalot ja sillat. Kirkkojen kellojen soitto tasatunnein on myös kaunista kuunneltavaa. Vuorovesivaihtelu täällä on nyt 5 m (nyt neap aika, eli puolikuu) ja parhaimmillaan jopa 8,5 m (spring eli täysi/uusikuun aikaan). Välillä ollaan satama-altaan pohjalla ja välillä noustaan ylös miltei katutasolle, kaksi kertaa vuorokaudessa.\n13.6 Dieppe, aurinkoista ja lämmintä.\nVietimme leppoisan ja aurinkoisen päivän tutustuen kauniiseen kaupunkiin. Koska emme saaneet sataman Wlan-yhteytä toimimaan, kävelimme kannettava repussa turisti-infon mainostamaan kaupungin ainoaan internet kahvilaravintolaan. Siellä oli erittäin miellyttävä, hurmaava, ranskalainen baarimikko, joka järjesti meille ilmaiseksi Wlan tunnukset. Tosin Tarjan päivittäessä kannettavalla kotisivuja ”jouduimme” tilaamaan muutaman lasin viiniä.\n14.6 Dieppe- Le Havre, 8.10-16.30, 49 M, loki 5741, NW/W 5-8, puolipilvistä, iltapäivällä aurinkoista mutta viileää.\nTällä välimatkalla tuuli oli vastainen mutta riitti suurimmanosan matkaa purjehtimiseen. Purjehdimme rannikon läheisyydessä (noin 2 M) väistellen lukuisia kalaverkkoja. Ihailimme koko matkan jatkuvaa 30-60 m korkeaa rantatöyrästä ja sen laaksoissa olevia rantakaupunkeja ja kyliä. Rantauduttuamme Le Havren suurehkoon venesatamaan, saimme yllättävän kyläkutsun suomalaiselta Britalta, joka oli havainnut tulomme heidän kotisatamaan. Vietimme mukavan illan Brita ja Jean-Louis Lecoinin purjeveneellä Lisalla ja saimme hyviä neuvoja Ranskan purjehdusosuudellemme. Heilläkin on haaveena tulevaisuudessa lähteä veneellä kanavia pitkin Välimerelle. Toivottavasti tapamme siellä tai mahdollisesti Suomessa kun he tulevat Heinolaan kesämökilleen. Le Havreen emme ennättäneet tutustua, mutta ehkä sitten paluumatkalla.\n15.6 Le Havre- Cherbourg, 6.15-16.30, 65 M, loki 5806, N/NW 3-4, aamulla pilvistä, iltapäivällä aurinkoista mutta viileää.\nKolea päivä. Jouduimme ajamaan koko päivän koneella kun tuuli oli liian heikko ja vielä vastainen. Lähtöajan olimme jälleen laskeneet niin, että hyödynsimme noin 5 tunnin myötävirran saaden parhaimmillaan 2-3 solmua lisää nopeutta. Barfleurin niemen ohitimme myötävirrassa. Väärään kellonaikaan vastavirta voi pahimmillaan olla siellä jopa 5 solmua! Saapuessamme auringonpaisteessa Cherbourgin ulompaan suureen satama-altaaseen saimme ikimuistoisen vastaanoton. Näimme ensimmäisen pyöriäisen! Ilmeisesti moottorimme pärinä kiinnosti sitä ja se seurasi meitä uiden veden pinnassa noin metrin päässä veneen vierellä sukeltaen välillä kölin alta puolelta toiselle. Mittaa kaverilla oli noin 1,5 metriä ja näöltään se muistutti sukulaistaan delfiiniä. Illalla saunottiin ja ajoissa nukkumaan.\n16.6 Cherbourg, aurinkoista.\nLepopäivä matkanteossa ja 10 tunnin yöunet. Jatkuva merielämä tuntuu vaativan paljon unta. Veneen siivousta, kannen pesua ja ruokavaraston täydennystä. Cherbourgin sateenvarjoja ei tarvittu sillä aurinko paistoi koko päivän mutta tuuli oli viileää. Kaupunki näytti ihan kivalta mutta ei tehnyt meihin erityistä vaikutusta. Satamassa oli paljon englantilaisia veneitä halvan viinin hakumatkalla. Yöllä viileää, lämpötila vain noin 12 C. Huomenna matka jatkuu kanavasaarille.\n17.6 Cherbourg- Guernsey, 11.45-17.45, 36 M, loki 5842, NW 5-6, aurinkoista 20C\nVeneen tankkaus satamassa aamulla ennen lähtöä. Laskimme lähtöajan tälle osuudelle tarkkaan, koska edessä oli matkamme virtaisin paikka Cap De La Haguen niemi. Englannin kanavan tässä kohdassa virta voi olla jopa 8-9 solmua eli jos olisimme siellä pahimman vastavirran aikaan, emme pääsisi moottorillakaan eteenpäin (ajonopeutemme moottorilla on noin 7 solmua). Meille on jo tavaksi muodostunut, että Tarja laskee lähtöajan Nautical Almanacasta vuorovesivirta taulukoista (ajankohta määräytyy kyseisen päivän ylävesi Dover +/- n tuntia ja vielä huomioiden ko maan aikaero UTC:hen ja mahdollinen kesäaika…. vaatii siis keskittymistä!) ja Ari tarkistaa plotterilta miltä sen antamat lukemat näyttävät. Laskelmien jälkeen päädyimme lähtemään noin klo 12 virran kääntyessä myötäiseksi. Tuuli oli liian vastainen purjehtimiseen kryssimättä ja päätimme ajaa parin tunnin matkan Cap De La Hagueen koneella että ehtisimme siellä parhaiten hyödyntää myötävirran. Olimme onnistuneet laskelmissa sillä nopeutemme (SOG) alkoi kasvaa kasvamistaan 7 solmusta ollen parhaimmillaan 13,3 solmua (lokinopeus näytti samalla noin 6-7 solmua). Tässä virtapaikassa meri todella kuohui ja kupli kun tuuli oli vielä vastainen virran suhteen. Onneksi tuuli oli nyt vain 5-6 m/s, sillä kovassa tuulessa voisi olla todella mylläkkää (tästä Jean-Louis ja Brita varoittelivat). Ajettuamme salmesta nostimme purjeet. Myötävirta alkoi heikentyä mutta pääsimme edelleen 10 solmua. Otimme pitkän täysin vastaisen halssin määränpäämme Guenseyn ja Jerseyn saareen väliin (molemmat ns kanavasaaria). Tuuli ja virta alkoi kääntyä meille vastaisemmaksi ja jouduimme vaihtamaan halssia. Nyt nopeutemme putosi 2 solmuun. Jonkin matkaa menimme näin ennen kun käynnistimme koneen, että ehtisimme alkuillasta satamaan. Guernseyn St Peter Portin satamassa halusimme jäädä pontooni laituriin (joita useita) josta ei ole yhteyttä maihin ilman jollaa. Muut satama-altaat ovat ”auki” vain ylävesi +/- n tuntia eli niissä on porras joka pitää altaassa tietyn vedenkorkeuden ja ko luvattu vedenkorkeus ei olisi meille oikein riittänytkään (syväys Tarinassa 2m). Viereisessä pontooni laiturissa oli suomalainen purjevene La Contessa Kirkkonummelta. He olivat paluumatkalla 2 vuoden reissulta Karibialta.\nJutut kirjoitan myöhemmin.\n19-20.6 Guernsey- Camaret, 9.50(19.6) -8.15(20.6), 141 M, loki 5983, W 7-9 yöllä heikkeni, aurinkoista mutta viileää\nSuomessa on Juhannuspäivä ja me valmistaudumme Biskajan ylitykseen. Matka on linnuntietä 340M ja aikaa siihen kuluu noin 3 vuorokautta. Onneksi satamassa toimii wlan yhteys ja pääsemme katsomaan pitkänajan säätiedotuksen netistä. Hyvältä näyttää tuuliennuste su-ke, kaikkina päivinä alle 10 m/s ja suunta sunnuntaina sivuvastaista, maanantaina ja tiistaina myötäistä kääntyen tiistai iltaa kohden vastaiseksi. Lähtövalmistelut; ruokavaraston täydennys paikallisesta supermarketista, makaronilaatikon valmistus ”ajoruoaksi”, vesitankkien täydennys, turvaliinat veneen kannelle, pyykinpesua ja kotisivujen päivitystä. Vähän jännittää mutta aamulla on tarkoitus lähteä myötävirran mukana noin kello 9.\n22.-24.6 Biskajanlahden ylitys, 10.00(22.6) -15.40(24.6), 312 M, loki 6295\n22.6 Sunnuntai, päivällä aurinkoista NW 5-7 iltayöstä NW/NE 3-4\nAamulla Tarja tarkasti vielä netistä (weatherproofin palvelu) onko tuuliennuste su-ke edelleen ennallaan sekä veneemme sääkoneen Nawtexin vuorokauden ennusteen Biskajalle. Ennallaan oli ja hyvältä näytti. Matkaan pääsimme aamukahvien jälkeen kello 10. Ensimmäisen tunnin ajoimme koneella ja kuvasimme rannikon upeita kallio-onkalo maisemia. Tuuli oli sopivasti sivusta ja riittävää, joten päätimme nostaa purjeet ylös. Edellisen päivän ja yön kovan tuulen jälkeen maininki oli melkoista (1,5-2 m) ja keinutti venettä, tästä johtuen keulapurjeen noston yhteydessä Arin sormi lipsahti painaen yhtä aikaa purjeen ulos- ja sisään rullaus painikkeita (veneessämme on sähköiset purjeiden moottorit ja vinssit). Seurauksena oli että ulosrullaus ei toiminut ja arvelimme sulakkeen palaneen. Seuraava tunti purjehdittiin pelkällä isolla Arin etsiessä sulakkeen paikkaa maaten kuumassa konehuoneessa mainingin velloessa venettä. Onneksi merisairaus ei yllättänyt, mutta totesimme että merenkäynnissä sulakkeen vaihto oli mahdotonta eikä varasulakettakaan löytynyt. Joten Tarja kannelle turvavaljaiden kanssa rullaamaan käsiveivillä purje ulos. Käsiveivin välitys oli niin pieni että ulosrullaukseen kului ainakin 15 minuuttia. Uskaltauduimme kuitenkin jatkamaan matkaa koska tuuliennuste ei luvannut kovia tuulia. Kovan tuulen yllättäessä purjeen sisään rullaus olisi haasteellista hitauden vuoksi. Noin kello 14 ohitimme Ile De Sein majakkasaaren, otimme kurssin suoraan kohti määränpäätämme Espanjan luoteiskärkeä ja olimme aavalla Biskajanlahdella. Maininki oli huomattavasti loivempaa kuin Itämerellä, mutta keinutti silti venettä melkoisesti. Ari otti muutamat päiväunet salongin sohvalla, että jaksaisi edes osan yötä olla ruorissa. Tunnetusti Tarja on parempi yövalvoja, Arille valvomisen ollessa todella vaikeaa. Perässämme tuli toinen meitä suurempi purjevene, joka ohitti meidät noin mailin etäisyydeltä. Auringon laskiessa erotimme sen vielä horisontissa. Ennen auringonlaskua sivuutimme 2 laivaa (toinen Finnlines Birka Carrier) ja ohitimme purjeveneen joka oli meistä kaukana paapuurissa kulkien samaan suuntaan. Nämä olivat ainoat havainnot muista kulkijoista Ile De Sein jälkeen. Avara Biskaja jatkui edessämme, upea auringonlasku ja ensimmäinen yö oli alkamassa. Tuuli pieneni ja vaihtoi suuntaa liian myötäiseksi joten käynnistimme moottorin noin klo 22.30. Isopurje jätettiin ylös ja pidettiin välillä veto päällä kun se oli mahdollista. Tarjan ollessa aivan pirteä sovimme että Ari ottaa ensimmäisen univuoron. Hämärän ja pimeän tullessa noin klo 23 jälkeen alkoi taivaalla loistaa tähtikuvioita. Tuttu Otava näkyi styyrpuurissa ja paapuurin puolelta nousi merestä kirkas tähti. Enää ei ollutkaan ihan pimeää. Mutta missä kuu?\n23.6 Maanantai, päivällä pilvistä NE/E 8-10, illalla N/NE 8-9 ja yöllä NE 3-5\nTarja jatkoi ruorissa (tosin pidämme automaattiohjausta päällä varsinkin pimeässä jos aallokon osalta mahdollista). Vaikka päivällä auringonpaisteessa selvisi lämpökerraston, farkkujen ja fleecen voimin oli yöllä puettava purjehduspuku ja myssy varustuksen päälle. Maininki oli edelleen melkoista ja isopurje lonksahteli aallokossa. Ykskaks loisti paapuurin puolelta horisontista valoa, onko se laiva? Ei vaan sehän on kuu, joka lähti nousemaan kultapallona merenpinnasta. Kuunsilta kasvoi kasvamistaan valaisten loivan mainingin upeasti. Tutka ja AIS (AIS näyttää lähestyvät laivat karttaplotterin näytöllä) päällä ajaminen pimeässä on ihan turvallista mutta tähystys on silti tärkeää. Nousen välillä istuinkaukalon istuimen päälle seisomaan, että näen paremmin sprayhoodin yli. Odottelen jos näkisin pyöriäisiä tai delfiinejä. Olin lukenut muiden Biskajan ylittäjien kirjoituksia yöllisistä delfiiniparvi havainnoista. Ja siinähän ne ovat! Veden pinnassa näkyy loisketta ja vanoja niiden uidessa aivan veneen vieressä ja ottaessa spurtteja vähän kauemmaksi. Minun on pakko herättää Ari katsomaan näytöstä. Hän jatkaa ruorissa Tarjan ottaessa 1,5 h unet. Vahdinvaihto klo 3.45 ja Tarja taas ruorissa. Aamuyön tunteina alkaa uni painaa silmää ja välillä ajattelen että kyllä 3 viikon Atlantin ylitys taitaisi olla turhan puuduttavaa. Tosin siellä voisi nukkuakin tutka- ja AIS hälytykset päällä, mutta tottumattomina tähystetään. Aurinko nousee paapuurista upeasti klo 6.30 ja alkaa tulla valoisaa, muuten ei mitään erityistä. Veneen syvyysmittari on seonnut näyttäen viimeiseksi syvyydeksi vain 7 m vaikka alla on yli 4 km vettä. Ari herää klo 7.00. Tuuli on kääntynyt sen verran itään että päätämme nostaa purjeet ja sammuttaa koneen. Tarja keittää teet ja menee univuorolleen makuukajuuttaan. Matkapuhelimen herätyksen turvin herään klo 9. Ari näyttää ”tähystelevän lintuja ja purjeita” maaten istuinkaukalon pohjalla selällään turvavaljaissa silmät kiinni. Ei kuulemma ole näkynyt mitään tutkassa eikä AIS:ssa maileja eteenpäin. Keitämme aamupuurot ja kahvit. Hän virkistyy ja lupaa olla ruorissa Tarjan ottaessa vielä tunnin tirsat. Aurinko on pilvessä koko päivän ja tuuli jatkuu purjehtimisen kannalta hyvänä, vauhtimme on 6-7 solmua. Tähystämällä näkyy vain aavaa merta, AIS:sta ei näy lähestyviä laivoja. Välillä makaamme molemmat ”silmät raollaan” istuinkaukalon pohjalla ja nautimme vauhdikkaasta menosta. Välillä lämmitetään keinuvassa menossa mikrossa makaronilaatikkoa ja muuta ”ajoruokaa”. Iltapäivällä laskemme että olemme keskellä Biskajanlahtea. Ensimmäisen havainnon muista kulkijoista sitten eilisillan teemme klo 17.00 jolloin näemme kartalta AIS:sta että tankkeri kulkee editsemme 10 M (noin 18 km) päässä. Hetken päästä havaitsemme purjeveneen paapuurissa horisontissa. Klo 20.30 tuuli on kääntynyt täysin myötäiseksi ja veivaamme keulapurjeen sisään. Käynnistämme moottorin ja ajamme isopurje ylhäällä. Purjevene paapuurissa on nyt lähempänä ja tekee samat toimet. Aurinko revähtää esiin juuri ennen auringonlaskua, mutta hetken päästä pilvet tiivistyvät ja taivaanranta tummenee. Ari menee univuorolleen klo 22 jälkeen ja herää jo klo 23.30. Vaihdamme vuoroa.\n24.6 Tiistai, yöllä NE 4-5, aamulla sumua ja sadetta NE 3 ja päivällä aurinkoista SW/W 3\nToisen yön ajamme 1,5 h -2h ajovuoroja aina klo 4.30 asti. Pyöriäiset käyvät jälleen veneen vierellä heti puolenyön jälkeen. Alkuyö on pimeää ja pilvistä mutta klo 2 kuu ja osa tähdistä tulee esiin ja valaisee merta. Ajamme toisen purjeveneen kanssa koko yön rinnakkain noin 1 -2 M etäisyydellä toisistamme sen näkyessä tutkassa. Tähystämällä ajovalotkin näkyivät välillä. Tarja on ruorissa klo 4.30-8.00. Taivas on pilvessä ja päivä valkenee vasta vähän ennen klo 7 jolloin ohitamme rahtilaivan 1M päästä. Arin aloittaessa ruorissa klo 8 alkaa sataa vettä ja on sumuista. Päätämme jatkaa koneajoa koska tuuli on niin pientä ja haluamme illaksi määränpäähämme La Corunaan. Tarjan nukkuessa pitkälle aamupäivään lähestyy Espanjan rannikko ja sivuutamme muutamia laivoja ja joukon kalapaatteja. Ari näkee jälleen pyöriäisiä veneen vierellä. Klo 11.30 jälkeen sumu vähenee ja aurinko revähtää esiin. Mahtava lämpöaalto saavuttaa meidät ja näemme Espanjan pohjoisrannikon joka on jo 5 M päässä. Riisumme purjehdushaalarit, fleecet ja lämpökerrastot kovaa vauhtia pois päältä. VIVA ESPANA! Olemme Espanjassa ja Biskajanlahti on ylitetty! Viimeiset 4 tuntia ajamme rannikon läheisyydessä ja ihailemme upeita korkeita rantakallioita. La Corunan ensimmäinen satama ei vastaa VHF kutsuumme ja ajamme sisempään venesatamaan. Rantautuessamme meille vilkutetaan purjeveneestä jonka kanssa olimme ajaneet yhtä matkaa edellisestä illasta lähtien. Veneen ranskalainen kippari käy juttelemassa kanssamme. Olemme väsyneitä mutta onnellisia: Biskaja ylitetty, 54 tuntia merellä josta noin puolet pääsimme purjeilla. Ihmettelemme miten hyvin tuuliennusteet pitivät paikkaansa. Laitamme tekstiviestit lapsille, vanhemmille, Keijolle, Kirsille ja Hellille, jotka ovat kotona omalta osaltaan jännittäneet puolestamme. Ihanaa päästä kunnolla nukkumaan omaan sänkyyn.\n25-27.6 La Coruna (Espanja), aurinkoista ja lämmintä\nSatama on aivan kaupungin keskustassa. La Coruna on suurkaupunki kauniine kujineen ja vanhoine rakennuksineen. Rakennustyyli poikkeaa selkeästi matkareittimme aiemmista kohteista. Ihmiset ovat täällä todella ystävällisiä ja auttavaisia mutta harva puhuu englantia, joten sanakirjaa ja viittoilua taasen tarvitaan. Olemme viettäneet täällä jo kolme päivää huoltaen venettä ja itseämme. Keskiviikkona etsimme palaneen sulakkeen tilalle uutta. Ensimmäisestä veneliikkeestä neuvottiin menemään seuraavaan ja sieltä taas saimme pari uutta osoitetta jne. Teimme kierroksen taxilla ja ystävällinen kuskikin osallistui etsintään soittamalla kaverilleen. Loppujenlopuksi löysimme sulakkeen ensimmäisen veneliikkeen viereisestä liikkeestä! Torstaina Tarja kävi kampaamossa ja leikkaus onnistui hyvin (neuvottelut viittomalla ja näyttämällä hiusmallikuvia J) mutta lopputulos ei kuitenkaan niin hyvä kuin Heidin leikkaamana. Pyykinpesua ja kauppareissuja. Torstai iltana katsoimme veneessä TV:stä jalkapallomatsia Espanja- Venäjä. Espanja voitti 3-0 ja ottelun päätyttyä meno kaupungilla tuntui olevan melkoista. Ilotulitusraketteja ja mekkalaa. Huomenna lauantaina Kati ja Mikko tulevat seuraksemme seuraavaksi viikoksi. Ihanaa saada välillä ystäviä ja seuraa mukaamme. Nyt olemme olleet 5 viikkoa kaksistaan veneessä. Moni ”ei veneilijä” ihmettelee miten pienessä tilassa voi tulla toimeen parisuhteen kärsimättä. Meillä ainakin menee paremmin kuin kotona. Täällä meillä on yksi ja yhteinen aikataulu ja päämäärä. Kotona on omat aikataulut, sovittelut, intressit ja ulkoiset sidokset. Haittapuolena täällä on tietysti että välillä on ikävä lapsia, vanhempia ja muita läheisiä ja ystäviä.\n28.6 La Coruna, aurinkoista ja lämmintä\nKati ja Mikko lensivät La Corunaan ja tulivat veneelle iltapäivällä. Ilta meni esitellessä meille jo tuttua kaupunkia ja suunnitellessa seuraavan viikon purjehdusaikataulua. Tavoitteena meillä on purjehtia heidän kanssaan Pohjois-Espanjan rannikko osuus ja mahdollisimman lähelle Portugalin pohjoisosassa olevaa Porton kaupunkia, josta heillä on paluulento seuraavana sunnuntaina ja jonne Sanna lentää samana iltapäivänä tullakseen seuraavaksi viikoksi purjehtimaan. Matkaa Porton lähellä olevaan Leixoeksen satamaan on noin 200 M. Katsotaan miten käy ilmojen suhteen. Katilla oli synttärit ja nautimme sen kunniaksi kuohujuomat.\n29.6 La Coruna- Corme, 9.50-16.00, 32 M, loki 6327, NE 6-10 aurinkoista\nHieno aurinkoinen purjehduspäivä. Tuuli oli sivumyötäinen ja keinutti jonkin verran mutta uusi miehistö, Kati ja Mikko, pärjäsi hyvin. Cormen kalastajakylässä ei ollut laituria mutta ankkuripaikka oli mukavasti aallonmurtajan suojassa. Täällä näimme ensimmäiset simpukkaviljelmät, jotka ovat meressä kelluvia lauttarakennelmia joista roikkuu köysiä. Näihin köysiin kiinnittyy ja kasvaa sitten simpukoita. Sadonkorjuu tapahtuu pienillä nostureilla koska köydet ovat simpukkalastissa painavia. Illalla teimme kävelyn kylässä jossa kaikki tuntuivat odottavan Espanja –Saksa EM-kultaottelun alkua. Mekin seurasimme osan ottelua paikallisessa Tapas-baarissa ja palasimme kumiveneellä takaisin katsoaksemme loppuottelun veneellä. Digikanavat eivät kuitenkaan näkyneet joten kuuntelimme ottelun päätöksen radiosta. Espanjankielinen selostus ei haitannut vaan lopputulos selvisi meillekin heti. Rannalta kuului huutoa ja Ria de Corme Y Lagen-lahden ympärillä olevista pikkukylistä läheteltiin raketteja.\n30.6 Corme- Camarinas, 10.30-14.20, 17 M, loki 6344, NE 6-10, aurinkoista\nAurinkoinen päivä ja tuuli jatkui edelleen myötäisenä ja sopivan reippaana purjehdukseen. Matkalla näimme pyöriäisiä joten Kati ja Mikkokin pääsivät ihailemaan näitä veitikoita. Seuraavaksi satamaksi valitsimme lyhyen matkan päässä olevan toisen kalastajakylän Camarinaksen. Täällä oli satama ja laiturissa oli monia samoja veneitä joita näimme jo La Corunassa, mm norjalaisperhe vauvan ja noin 6 v tytön kanssa, Välimerelle menossa oleva ruotsalaispariskunta ja ranskalaispariskunta Oukiva nimisellä veneellään. Satamaan saapui myös suomalaisvene miehistöineen. He olivat viemässä Välimereltä ostamaansa vanhaa Swania Suomeen. Illalla etsimme kalakauppaa mutta tuloksetta. Ostimme paikallisen supermarketin pakastealtaasta kilon katkarapuja ja Kati loihti niistä upean iltaruoan. Satamassa oli paljon kalaveneitä ja laivoja jotka palasivat aamulla mereltä. Mikko ja Ari kipaisivat kalasataman puolelle kysymään myisivätkö kalaa. Lastin purku oli juuri käynnissä ja kalastajat lupasivat että voivat ottaa niin monta kalaa kuin haluavat eivätkä huolineet maksua. Polleana ”pojat” tulivat mukanaan 5 pulskaa kalaa, mahdollisesti makrilleja, jotka Mikko perkasi laiturilla ennen lähtöä.


Trojan.GenericKD.3219941 poisto | Malware Center\nPublished on tammikuu 19, 2020 by Anthony Devis; Review rating: 4/5 ; Trojan.GenericKD.3219941\nTrojan.GenericKD.3219941 käytetään yleensä generic backdoor tunnistaminen. Troijalaiset ovat niin vakavia epäpuhtaudet kuin ne kuulostavat. He pystyvät varastaa tietoja, avaamalla takaovia muita haittaohjelmia, ja mikä ransomware saastuminen.\nKoska se ei ole vähäinen infektio, älä epäröi päästä eroon siitä, jos Trojan.GenericKD.3219941 on havaita haittaohjelmien poisto-ohjelmisto. Trojans yrittää välttää huomiota niin kauan kuin mahdollista. Jos et huomaa uhka ajoissa, se voi varastaa henkilökohtaisia tietoja, poistaa tai viedä tiedostoja panttivangiksi.\nJos olet altis avaaminen sähköpostin liitetiedostoja, ladata laittomasti sisältöä tai syöttämällä vaarallisia sivustoja, jotka on miten trojan päätyi tietokoneeseen. Joten jos sinulla on jotenkin päätyi trojan, kun Trojan.GenericKD.3219941 poistetaan, kannattaa tehdä muutoksia, miten selaat Internetiä.\nVoit käyttää torrentit saada tekijänoikeuksilla suojattua sisältöä ilmaiseksi voisi olla, miksi laite on tartunnan. Joten paras neuvo olisi käyttää torrentit jos olet yrittää saada jotain ilmaiseksi.\nOn myös mahdollista, että infektio on kautta tiedosto lisätty tartunnan sähköpostiosoite. Yleensä lähettäjät ne sähköpostit väittävät olevan peräisin tunnettu järjestöt ja yritykset, jotta paine käyttäjä. Sähköposti väittävät, että kriittiset tiedot on tiedosto, siksi se on avattava pikaisesti. Heti, kun käyttäjät avaa haitallisen tiedoston liitteenä sähköpostitse, ilkeä ohjelma on päästää irti aiheuttaa vahinkoa.\nMitä tehdä Trojan.GenericKD.3219941\nSuosittu turvallisuus sovelluksia, kuten Kaspersky, ESET, Avast, TrendMicro, Windows Puolustaja käyttää nimeä Trojan.GenericKD.3219941 nimi geneerinen troijalaisia. Lisäksi paljastaa, että se on troijalainen, tunnistus, nimi ei oikeastaan paljastaa paljon siitä, miten virus vaikuttaa tietokoneen, joten on vaikea sanoa, onko kone voi vaurioitua. Mitä voisi tapahtua on, että trojan voi ottaa info ja/tai tiedostoja. Se on myös hieman huolestuttavaa, että voisit menetä mitään vihjeitä siitä, että jotain on vialla, koska trojan toimii taustalla.\nSinun pitäisi poistaa se mahdollisimman pian, koska se on melko vakava ja voi johtaa extra vakavia kysymyksiä.\nMenetelmät poista Trojan.GenericKD.3219941\nKoska luet tätä, odotamme, että sinulla on anti-malware ohjelma, joka havaitsee Trojan.GenericKD.3219941. Huolimatta havaita uhka, Trojan.GenericKD.3219941 poistaminen ei ole takeita. Jos näin on, sinun täytyy joko käyttää eri haittaohjelmien poistaminen sovellus poistaa Trojan.GenericKD.3219941 tai tehdä kaiken itse. Tämä voisi myös olla väärä positiivinen tilanne, joka tarkoittaa sitä, että Trojan.GenericKD.3219941 on väärin havaita.\nYhteinen Trojan.GenericKD.3219941 käyttäytymistä ja muita tekstin emplaining som info liittyvät käyttäytymistä\nTrojan.GenericKD.3219941 poistaa asettaa arvopaperi pehmo.\nTrojan.GenericKD.3219941 suorittaa Windows OS-versiolla\nImuroi poistotyökalupoistaa Trojan.GenericKD.3219941\nPoista Windows Trojan.GenericKD.3219941\nPoista Trojan.GenericKD.3219941 alkaen Windows XP:\nPoista Trojan.GenericKD.3219941 alkaen Windows Vista tai Windows 7:\nPoista Trojan.GenericKD.3219941 alkaen Windows 8/8.1/10:\nPoista Trojan.GenericKD.3219941 Teidän Selaimet\nPoista Trojan.GenericKD.3219941 alkaen Internet Explorer\nPoista Trojan.GenericKD.3219941 Mozilla Firefox\nLopettaa Trojan.GenericKD.3219941 alkaen Chrome\n« ADWARE/ConvertAd.tubt poisto\nnot-a-virus:AdWare.Win32.ConvertAd.bbxp poisto »


Laputa - linna taivaalla (BLU-RAY) - Arvostelu\nVuosi: 1986 Kesto: 124 minuuttia\nVET: 109005 EAN: 6416335180074\nAnimaatio Lasten elokuvat Romantiikka Seikkailu Tieteiselokuvat\nTuulen laakson Nausicaän hienoisen rönsyilevyyden ja omaperäisellä huumorillaan loistaneen Totoron välissä syntynyt Laputa vetoaa liki neljännesvuosisadan jälkeen genren puitteissa suoraviivaisella vanhan ajan seikkailutyylillään.\nSaattaa olla sattumaa, että päähenkilö Sheetan nimi muistuttaa 1910-luvulla parhaita Tarzan-romaanejaan tehtailleen Edgar Rice Burroughsin apinoiden kielen leopardia.\nTapahtumat alkavat kaivoskaupungissa, jossa rehtien työläisten joukossa touhuaa virkeä Pazu-poikanen. Hän pelastaa sattumalta taivaalta tipahtavan tytön, joka kantaa kaulassaan outoa leijukiveä. Nåin alkaa seikkailu, joka saa hupennuksensa taivaalla leijuvalla salaperäisellä saarella.\nMiyazaki yhdistää viktoriaanista miljöötä ja tekniikkaa täysin omien fysiikan lakiensa mukaan toimiviin laitteisiin. Näistä varsinkin lentolaitteet muistuttavat suuresti edellämainitun Burroughsin eittämättä parhaiden kirjojen, Mars-sarjan, yhden miehen aluksia ja taistelulaivueita. Ohjaaja tekee kaiken kuitenkin omista lähtökohdistaan ja animen lainalaisuuksin.\nTärkeintä on lopulta henkinen osuus. Perusinhimillisyys ja ystävyys kuvataan lapsen näkökulmasta. Samalla elokiuva on ihastuttavan romanttinen.\nVakavampi ote saadaan luomalla allegoria ihmisen tuhovoimiin ja Hiroshimaan, vaikka sitä ei suoraan sanotakaan. Totalitarismi ja sotilasyhteiskunta nostetaan inhimillisyyden vastapooliksi. Pikkurikolliset eli mainiot ilmarosvot saavat armon. Laputaa voi pystypäin pitää Miyazakin parhaana teoksena.\nBD-versio merkitsee suurta edistysaskelta aiempaan DVD-laitokseen verrattuna. Kuva täyttää koko ruudun ilman television omia korjaustoimia. Se on myös huomattavasti tarkempi kuin aiemmin. Myös ääniraita pysyy paremmin vauhdikkaiden visuaalisten käänteiden perässä. Alkuperäinen japaniraita on PCM, suomidubbaus puolestaan HD MA. Kahden levyn erikoisjulkaisun ekstroissa on kuvakäsikirjoitus, 15 min. dokumentteja, kaksi traileria, tv-mainos, tekstitön alkujakso, tekstitön loppujakso ja Ghibli-trailereita. Toinen levy sisältää DVD-version. (PS)\nLiikkuva linna mm. Chieko Baisho ja Takuya Kimura


Liikkuva kuva markkinoinnissa -seminaarin pääteemat - IAB Finland\nLiikkuva kuva markkinoinnissa -seminaarin pääteemat Sisältömarkkinointi ja luovat ratkaisut\n15.12.2016 | Sanoma\nIAB Videotyöryhmä, liikkuva kuva, Sanoma, smartTV, tarinankerronta, Teemu Suominen, videomainonta, videomarkkinointi,\nIAB:n isännöimässä Liikkuvan kuva markkinoinnissa -seminaarissa kuultiin useista eri näkökulmista hyvin mielenkiintoisia puheenvuoroja liikkuvan kuvan hyödyntämisestä markkinoinnissa sekä nousevista trendeistä. Seuraavat hyvin inspiroivat teemat toistuivat useissa esityksissä, joten näiden ympäriltä hieman ajatuksia ja huomioita.\n1) Mainonnan personointi\nMainonnan ja sisällön personoinnista on puhuttu paljon viime vuosina ja joillakin mainostajilla tämä on jo displayn osalta arkipäivää. Yksittäistapausten lisäksi emme vielä ole nähneet laajemmin toteutuksia, joissa mainostaja jalkauttaisi liikkuvan kuvan materiaalia personoidusti eri katsojille. Hyvin usein vielä liikkuvan kuvan tuotannot suunnitellaan ja toteutetaan pääkohderyhmälle tietyn kampanjan ympärillä ja lopputuloksena tuotetaan yksi tunteisiin vetoava tarina, jonka tulisi puhutella kokonaisuudessaan tätä pääkohderyhmää. Tästä tarinasta mahdollisesti tuotetaan eri mittaisia versioita ja verkkokäyttöä varten oma versio. Viestin tulisi ihannetilanteessa näyttäytyä erilaisille katsojille eri tavoin, jotta viesti olisi relevantti ja vaikuttava erilaisille katsojille, ja mainostaja voisi puhutella myös kuluttajia tämän pääkohderyhmän ulkopuolelta. Tällaisen personoidumman videomainonnan käyttötarve on helppo ymmärtää. Käytetään enemmän dataohjautuvuutta, jotta eri asioista kiinnostuneet katsojat kohtaavat toimivia luovia ratkaisuja. Personoitu mainonta ei rajoitu kuitenkaan vain videomainontaan ja vaatii uudenlaista ajattelua liikkuvan kuvan luovien rakentamisessa. Personoidumman mainonnan toteuttaminen olohuoneiden isoilla ruuduilla tulee jatkuvasti ajankohtaisemmaksi digitaalisen jakelun kasvaessa. Maailmalla puhutaan jatkuvasti addressable TV:stä, eli nykyistä yksilöllisemmästä ja tarkemmin kohdennettavissa olevasta TV:stä. Teknologian mahdollistaessa katsojan yksilöimisen ja yksilöön liitettävän datan hyödyntämisen, tulemme näkemään uudella tavalla vaikuttavia, meitä henkilökohtaisella tasolla puhuttelevia mainosvideoita. Esimerkiksi itse kokisin mainonnan selvästi mieluisampana ja tehokkaampana, jos mainonta huomioisi minut yksilönä TV:tä katsoessa. Esim. uusien automallien mainoksissa esitettäisiin suoraan arvio vaihtohinnasta, laskettuna nykyisen ajoneuvoni mukaan, tai itseäni lähimpänä olevan jälleenmyyjäni yhteystiedot. Personointi tulee myös vaatimaan luovilta toimistolta tuotantoprosessin uudistamista ja kykyä luoda konsepteja, jotka pystytään jalkauttamaan personoidummin. Varjopuolena personoidussa mainonnassa toki on, että katsojat voivat kokea pitkälle viedyt henkilökohtaiset mainokset liian tunkeilevina. Miltä sinusta tuntuisi jos tv-mainoksien henkilöt puhuttelisivat sinua jatkossa aina nimeltä ja kehottaisivat muuttamaan nykyisiä epäterveellisiä ruokatottumuksia?\n2) Tarinankerronnan uudet keinot\nLiikkuvan kuvan voima mainonnassa on aina perustunut siihen, että se on ylivertainen tarinankerronnan väline. Käytettäessä liikkuvaa kuvaa ja ääntä pystytään helposti luomaan vahvoja tunnereaktioita, jotka ovat olennaisia tarinan muodostamiselle. Tällä hetkellä mainostajilla on käytössään hyvin monipuolinen valikko uudenlaiseen liikkuvan kuvan tarinankertomiseen. Katsojia voidaan osallistaa vaikuttamaan tarinan kulkuun esim. valitsemalla kuinka tarina jatkuu tai, kuten yhdessä esimerkissä nähtiin, valitsemalla kumpaa puolta tarinasta haluaa seurata. Katsojaa osallistamalla saadaan katsojan täysi huomio, kasvatetaan vietettyä aikaa mainonnan parissa ja parannetaan mainonnan tehoa. Mielenkiintoisia ovat myös ne mahdollisuudet, erityisesti lisääntyvissä VR-toteutuksissa, joissa katsoja voidaan asettaa itse olemaan osa tarinaa ja kokemaan tarina täysin omalla tavallaan. Hyvä kuitenkin muistaa, että lähtökohta vetoavan tarinan rakentamiseen on aina hyvä ja kiinnostava idea, jonka kertomisen tehostamiseen voidaan käyttää näitä uusia keinoja.\n3) Television kiihtyvä transformaatio\nSmartclipin Jean-Pierre Fumagalli haastoi vahvasti paikallisia broadcastereitä varmistamaan, että TV:n digitaalinen jakelu ja data on jatkossakin heidän omissa käsissä, jottei TV-markkina päädy globaalien online-pelureiden käsiin. Jean-Pierren mukaan vuoden 2017 loppuun mennessä 67 prosentilla Euroopan kotitalouksista on verkkoon kytkettynä oleva SmartTV-laite kotona. Taistelu näiden isojen ruutujen herruudesta käydään vielä tämän vuosikymmenen puolella ja yhä useampi ekosysteemin osa pyrkii saamaan osansa tästä liiketoiminnasta. Jakelun siirtyessä IP-pohjaiseksi, esimerkiksi HbbTV-standardia hyödyntämällä, pystytään tv:n katselua ja mainontaa mittamaan nykyistä tarkemmin ja mainontaa kohdentamaan yksittäisille kotitalouksille. Nykyisestä poiketen voidaan sisältöjen ja mainosten katselua monitoroida sekuntitasolla ja mainonnassa käyttää frekvenssirajoitteita sekä retargetointia laitekohtaisesti. TV-mainonnassa saamme siis lähitulevaisuudessa käyttöön kaikki verkkomainonnan keinot. Yhdistämällä nämä TV:n vaikuttavuuteen ja tavoittavuuteen, on käytössämme varmasti entistä vahvempi mainosmedia. Tällä hetkellä HbbTV-palveluiden jakelu Suomessa rajoittuu ainoastaan antenni-tv kotitalouksiin.\n4) Mainossisällön laadun merkitys\nMainossisällön laadun merkitys nousi esiin aamupäivän aikana monessa puheenvuorossa. Katsojat ovat toki aina halunneet nähdä laadukasta ja heitä kiinnostavaa mainontaa. Sisällön kiinnostavuus on kuitenkin yhä kriittisempää, koska katsojilla on suurempi valta itse päättää mille mainonnalle he altistuvat ja mitä mainontaa seuraavat. Mainonnan ohittaminen verkossa on helppoa ja vaivatonta, jolloin sisällön ollessa epäkiinnostavaa katsojan huomio keskittyy muualle, mainos skipataan tai mainoksen katsominen keskeytyy. Mainoksen tulisi myös pystyä toimimaan yhä useammin porttina syvempään kokemukseen mainostajan kanssa, joka videomainonnassa voi tarkoittaa esimerkiksi suoraan mainoksesta muihin videosisältöihin tutustumista ja vuorovaikutteiseen tarinaan vaikuttamista. Kun katsoja on viettämässä aikaa vaikka oman lempisarjansa parissa ja tavoitteena on saada katsoja tästä tilanteesta tutustumaan tarkemmin mainostajan tarjoamiin sisältöihin, vaatimukset mainossisällölle tässä kilpailutilanteessa muodostuvat äärimmäisen korkeiksi. Kiinnostavuutta voidaan toki parantaa jo aiemmin mainitulla personoinnilla, jolloin voidaan toimittaa juuri kyseiselle henkilölle oikealla hetkellä häntä kiinnostava mainos. Seminaarissa kuultiin myös hyviä konkreettisia vinkkejä siihen, kuinka suunnitella videomainontaa ja videosisältöä eri alustoille ja eri käyttötarpeisiin. Näitä vinkkejä voi kaivaa julkaistuista seminaarin esitysmateriaaleista.\nSeminaarissa syntyi myös kiivasta keskustelua, kun näimme varsin eroavia tutkimustuloksia siitä kuinka ihmiset kiinnittävät huomiota liikkuvan kuvan mainontaan eri alustoilla. Ottamatta kantaa tutkimustuloksiin, oli kuitenkin hyvä huomata, että videomainonnan mittaamisessa keskustelua käydään vaikuttavuuden ja huomion kiinnittymisen ympärillä. Keskustelussa ei korostunut muussa verkkomainonnassa (ehkä liiankin) ison painoarvon saanut mainosanalytiikka mainonnan mittarina. Liikkuvan kuvan kautta toteutettavaan markkinointiin on siis nyt ja tulevaisuudessa käytössä yhä monipuolisemmat, eri tarpeita palvelevat ratkaisut. Liikkuvan kuvan käyttö laajenee nykyisten alustojen ulkopuolelle ja uudet teknologiat mahdollistavat aivan uudenlaisia tarinankerronnan tapoja ja helpottavat entistä henkilökohtaisempien mainoskokemusten luomista. Seuraavat vuoden tulevat siis varmasti olemaan hyvin mielenkiintoisia kotimaisille julkaisijoille ja mainostajille.\nKäy myös kurkaamassa lyhyt video seminaarifiiliksistä.\nTeemu Suominen, Head of Video Advertising, Sanoma Media Finland\nKirjoittaja vastaa Sanoma Median videomainonnan kehityksestä sekä kaupallistamisesta ja toimii myös IAB:n videotyöryhmän puheenjohtajana.


4-5 Vuotta Navy / Red 5-6 Vuotta Navy / Red\nShortsit sivu- ja osan suunniteltu erottuvalla värillä takana ja sivuilla. Säädettävä joustava kiristysnauha vyötäröllä. Kuivalla MX, teknologia pystyy ohjaamaan urheilijat hiki.\nLöydä etsimäsi Joma Crew II verkkokaupastamme parhaalla hinnalla. Tseikkaa myös muut Vaatteettarjouksemme ja valitse itsellesi parhaat tuotteet. Tutustu uusimpiin Tracksuits:n alennustuotteisiimme uskomattomin hinnoin! Kaikki tämä on suunniteltu sinua varten, jotta voit nauttia urheilusta ja jotta voit saada suosikkituotteesi aina edulliseen hintaan kidinn:sta.


Taloussanomat vahvasti verkkoon\nTaloussanomat.fi on uudistunut. Taloussanomat panostaa verkkoon vahvasti: verkkopalvelussa julkaistaan päivittäin useita kymmeniä tuoreita uutisia talouden alalta. Taloussanomat.fi lupaa olla nopeampi, runsaampi ja viihdyttävämpi kuin muut talousmediat.\nSamalla uudistuva lehti koostetaan jatkossa jalostamalla verkkouutisia. Jokaisessa lehdessä on materiaalia, jota ei näy verkossa. Lehdessä ja verkkosivuilla tullaan kiinnittämään huomiota visuaalisuuteen, uutisten myyvään esillepanoon, viihdyttävyyteen sekä interaktiivisuuteen.\nTaloussanomien toimitusjohtaja ja vastaava päätoimittaja Juhani Pekkala kuvaa verkosta lehteen -toimintamallia merkittäväksi historialliseksi uudistukseksi Suomen lehdistössä.\n– Taloustiedon markkinoilla on tapahtumassa nopea muutos. Tietoa haetaan yhä enemmän sähköisistä palveluista. Painettu lehti pysyy vahvana, mutta sen rinnalla vahvistuvat verkkopalvelut, Pekkala toteaa.\nTaloussanomien verkkokävijöistä 60 prosenttia ei lue lehteä ja osuus kasvaa koko ajan. Uudenlaiseen asiakaskäyttäytymiseen vastaaminen ei kuitenkaan tarkoita lehden sisällön heikentämistä\n– Päinvastoin, mietimme entistä tarkemmin, mitkä asiat kuuluvat lehteen ja millä tavalla uutisia voidaan taustoittaa ja analysoida paremmin. Olennaista on lehden ja verkon yhteispeli. Se on myös lukijoiden parempaa palvelua, Pekkala sanoo.\nVerkkokävijöiden määrää halutaan kasvattaa nopeasti moninkertaiseksi nykyisestä.\n– Haemme lisäystä kävijämääriin laajentamalla taloudesta kiinnostuneiden joukkoa. Talousmedian ei tarvitse olla tylsää. Ihmiset ovat kiinnostuneita taloudesta, kyse on vain tavasta millä asiat esitetään, Pekkala lisää.\nTaloussanomat on osa SanomaWSOY-konsernin sanomalehtien kustantamiseen ja painamiseen keskittyvää Sanoma-liiketoimintaryhmää.


Yritykselle: mikä on Ostoksille-yrityslistaus (ja miten hyödyt siitä parhaiten)? - Punomo - käsityö verkossaPunomo - käsityö verkossa\nPunomo - käsityö verkossaPedagogiikkaPUNOMON KÄYTTÖOHJEITAYritykselle: mikä on Ostoksille-yrityslistaus (ja miten hyödyt siitä parhaiten)?\n27.4.2021 - Tekijä: Niskasaari Paula\nPunomossa avattiin tammikuussa 2021 Ostoksille – käsitöiden tekijän yrityslista: hakemisto, joka yhdistää materiaaleja, työvälineitä ja palveluita etsivät käsitöiden tekijät, sekä näitä tarjoavat, Suomessa toimivat yritykset. Harrastajien lisäksi toinen kohderyhmämme ovat käsityön opettajat. Sivustolla käy kuukausittain 70 000 uniikkia kävijää.\nYrityslista luotiin helpottamaan käsityön alan yritysten löytymistä ja löytämistä. Tuoteryhmäluokittelun ja kätevän hakutoiminnon avulla tiedonhakijan on helppo löytää itseään kiinnostavat yritykset. Yritys saa hakemistoon logon, nimen, linkin ja tuoteryhmien lisäksi vapaamuotoisen kuvauksen tarjoamistaan tuotteista ja palveluista. Hakemisto toimii niin pöytäkoneilla kuin älypuhelimillakin. Yrityslista on osa suosittua Osallistu ja osta -kanavaa, joka on jo vuosikymmenen ajan koonnut yhteen paikkaan ajankohtaiset käsityöalan tapahtumat, kuten tapahtumat ja kurssit.\nOstamalla ilmoituksen Punomossa tuet samalla käsityötä ja suomenkielisen käsityösisällön saatavuutta verkossa. Käsityö verkossa ry on voittoa tavoittelematon yhdistys, joka tuottaa sisältöä vapaaehtoisvoimin.\nYrityslistailmoituksen hinta vuodeksi on 90 euroa (alv 0 %). Ilmoituksen voi jättää täyttämällä ilmoituslomakkeen. Mikäli tarvitset apua lomakkeen täyttämisessä, ota yhteyttä mieluiten sähköpostilla: info@punomo.fi.\nYrityslistan hakutoiminto etsii kaikista kentistä, joten hyvässä ilmoituksessa on valittu keskeisimmät tuoteryhmät, minkä lisäksi vapaassa tekstikentässä kannattaa käyttää sanoja, joilla uskot mahdollisten asiakkaiden etsivän tuotteita.\nPunomo.fi-käsityösivusto on suosittu ja pitkään toiminut, ja sillä käy kuukausittain 70 000 uniikkia kävijää. Punomon Facebook-sivua seuraa 3700 henkilöä, Punomo - käsityö verkossa -Facebook ryhmässä on 18 700 jäsentä ja kuukausittain julkaistavalla uutiskirjeellä on 1800 tilaajaa.\nPunomon julkaisujen tekijöinä ovat eri kouluasteiden käsityönopettajat varhaiskasvatuksesta yliopistoihin ja aikuiskoulutukseen ja he edustavat sekä tekstiili- että teknistä käsityötä. Alan opettajien ja opiskelijoita on erillisellä sähköpostilistalla 800. Punomon tiimi nostaa Ostoksille-yrityslistaa ja siellä olevia yrityksiä aktiivisesti omissa viestintäkanavissaan.


Ilmastonmuutos muuttaa rakennusmateriaalien ja rakenteiden toimivuutta - Kiilto Fi\nIlmaston lämpeneminen lisää homeille suotuisia olosuhteita. Siksi ilmastonmuutos on jatkossa pakko huomioida entistä paremmin myös rakennusmateriaalien valinnassa ja rakenteiden suunnittelussa.\nIlmasto lämpenee, pahimpien skenaarioiden mukaan jopa muutamia asteita vuosisadan loppuun mennessä. Lämpöasteiden lisäksi Suomessa ja muualla pohjoisella pallonpuoliskolla sademäärät lisääntyvät ja ilman suhteellinen kosteus nousee, jolloin myös homeen ja mikrobien kasvulle otolliset olosuhteet lisääntyvät. Talvella sade tulee myös aiempaa enemmän vetenä, jolloin se kastelee julkisivurakenteita enemmän kuin lumisade. Myös pilvisyys lisääntyy, jolloin auringon kuivattava vaikutus vähenee. Tampereen yliopiston rakennusfysiikan professorin Juha Vinhan mukaan muuttuneet olosuhteet ovat jo nyt vaikuttaneet rakenteiden ja rakennusmateriaalien kestävyyteen, kun lisääntyvä vetenä tuleva sade aiheuttaa niihin lisärasitusta.\nJuha Vinha on tutkimusryhmänsä kanssa määrittänyt aiemmin homehtumisriskiä kuvaavat homeindeksin maksimiarvot 30 vuoden ajalta (1980–2009) Suomen ilmastossa usealta paikkakunnalta. Tämä lukuarvo kertoo, kuinka kriittinen tarkasteltava vuosi on homeen ja mikrobien kasvun kannalta. Homeindeksilaskelmat perustuvat Suomalaiseen homemalliin, joka on VTT:n ja Tampereen teknillisen yliopiston kehittämä laskentamalli. Malli kuvaa homeiden määrän lisääntymistä erilaisten rakennusmateriaalien pinnoilla.\n”Viimeisen kymmenen vuoden aikana tämän aiemman 30 vuoden tarkastelujakson suurimmat homeindeksin arvot on lyöty jo monena vuonna. Ilmastonmuutos ja homehtumisriski on siis edennyt huomattavasti oletettua nopeammin. Meillä on jo nyt esiintynyt kosteusrasitusten osalta sellaisia ulkoilman olosuhteita, joita oletettiin esiintyvän vasta vuonna 2050. Joskus aiemmin esimerkiksi sahatavaraa saattoi kuivata sadesuojan alla tapuleissa ulkona. Se ei enää onnistu, sillä homeet alkavat nykyisin kasvaa nopeasti ulkona olevan puutavaran pinnoilla. Ulkoilman olosuhteet ovat muuttuneet niin rajuiksi ilman sateesta johtuvaa rasitustakin”, Vinha kertoo.\nRatkaisujen huolelliseen toteutukseen ja vikasietoisuuteen on pakko kiinnittää entistä tarkempaa huomiota.\n”Jos esimerkiksi talon julkisivussa on kosteusvuotokohta, on rakenteen kosteusrasitus oleellisesti suurempi lisääntyneistä viistosademääristä ja hitaammasta kuivumisesta johtuen”, Vinha huomauttaa.\nBetoni kestää melko hyvin muuttuvia olosuhteita, mutta puurakennukset ja etenkin niiden ulkoverhoilut ovat kovemmalla rasituksella. Vinhan mukaan puuverhoillut julkisivut homehtuvat tulevaisuudessa entistä helpommin, joten ne kannattaa suunnitella niin, että niiden elinkaaren aikainen huolto ja vaihto on mahdollisimman helppoa.\n”Verhoukset voidaan vaihtaa suhteellisen helposti, ja vaikka itse verhoilu olisi homeessa, se kuitenkin tuulettuu ulkoilmaan. Kriittisemmät paikat löytyvät tuulensuojalevystä ja sen takaa sijaitsevasta kantavasta puurungosta. Jos siellä kasvaa hometta, se pääsee helpommin sisäilmaan erilaisten ilmavuotojen kautta. Olisi tärkeää, ettei runkorakenteita tarvitsisi korjata, vaan kantavien rakenteiden pitäisi kestää koko rakennuksen elinkaaren ajan”, Vinha sanoo.\nPuurakentamiseen tarvitaankin materiaaleja ja ratkaisuja, jotka kestävät hyvin kosteutta. Ratkaisu voi löytyä esimerkiksi uusista puun käsittelytavoista, kuten accoya-puusta.\n”Accoyaa on käytetty esimerkiksi ikkunoiden alapuitteissa ja muissa kosteusrasitukselle alttiissa kohteissa. Vastaavia kestäviä vaihtoehtoja kaivataan tulevaisuudessa varmasti entistä enemmän”, Vinha summaa.\nLue juttusarjan muut osat


Hän omiansa aina tahtoo suojaan | Aki Rönkkö\nEtusivu / Musiikki / Hän omiansa aina tahtoo suojaan\n”Samana päivänä illan tultua Jeesus sanoi opetuslapsille: ”Lähtekäämme toiselle rannalle.” He lähettivät kansan luotaan ja lähtivät Jeesuksen kanssa veneellä, jossa hän jo oli. Myös muita veneitä oli hänen matkassaan. Pian nousi kova myrsky ja aallot syöksyivät veneeseen, niin että se oli täyttymäisillään. Jeesus nukkui veneen perässä nojaten päänaluseen. Opetuslapset herättivät hänet ja sanoivat: ”Opettaja, etkö välitä siitä, että me hukumme?” Herättyään hän nuhteli tuulta ja sanoi järvelle: ”Vaikene, ole hiljaa!” Niin tuuli asettui, ja tuli aivan tyven. Hän sanoi heille: ”Miksi te olette peloissanne? Eikö teillä vieläkään ole uskoa?” Heidät valtasi suuri pelko, ja he sanoivat toisilleen: ”Kuka tämä oikein on, kun tuuli ja merikin tottelevat häntä?””\nTässä Raamatunkohdassa Jeesus tyynnyttää myrskyn. Kun hänellä on valta maallisiin myrskyihin, meidän elämämme myrskyt ovat todellakin hänellä hallinnassa. Liikaa ei voi korostaa, että meidän on nieltävä oma ylpeytemme ja turvattava Häneen – vasta sitten Hän voi auttaa. Ja kuinka tärkeää olisikaan oppia kuulemaan Hänen ääntään, eikä mennä omien vaistojen varassa. Valitettavasti oma syntinen minä johtaa meitä aivan väärään suuntaan, jos vain annamme sille vallan. Raamatun sana on hyvä tapa antaa Jumalan puhua elämäämme.\nJohanneksen evankeliumin lopussa sanotaan näin: ”Paljon muutakin Jeesus teki. Jos niistä kirjoitettaisiin kohta kohdalta, luulen, etteivät koko maailmaan mahtuisi ne kirjat, jotka pitäisi kirjoittaa.” (Joh. 21:25) Olisiko sinun elämässäsi mahdollisuus seuraavalle Jeesuksen tekemälle ihmeelle? Tärkein ihme on, kun ihminen pelastuu, mutta kaikessa muussakin Herra tahtoo olla mukana: Hän tahtoo vapauttaa, parantaa, täyttää Pyhällä Hengellään, antaa armolahjoja jne. Lista tästäkin olisi pitkä, joten jätän tähän. Ole siunattu Jeesuksen nimessä!\nEdellinen artikkeliSydämesi ovella\nSeuraava artikkeliPäivä vain ja hetki kerrallansa


Teatterisillan kuuset saavat väistyä – tilalle Hamlet-näytelmää mukaileva valo- ja äänimaisema - Paikalliset - Turun Sanomat\nTeatterisillan kuuset saavat väistyä – tilalle Hamlet-näytelmää mukaileva valo- ja äänimaisema\nKahtena edellisenä vuonna Teatterisilta on muuttunut kuusin ja valoin koristelluksi Satusillaksi. Viime vuonna sillan äänimaisema liittyi kaupunginteatterin lavallakin pyörivään Taru Sormusten Herrasta -fantasiaan.\nPaikalliset | Turun Sanomat | 25.10.2018 8:51 | 12\nPäivitetty 25.10.2018 11:15\nTurun Teatterisilta saa talvikuukausien ajaksi ylleen kaupunginteatterin ohjelmistoa mukailevan valo- ja äänimaiseman. Kaupunginteatterissa keväällä nähtävään Shakespearen Hamlet-näytelmään perustuva dramaattinen valaistus ja musiikki nähdään ja kuullaan sillalla ensimmäisen kerran 3. marraskuuta.\nTeatterisilta ilmentää yhden kaupunginteatterin esityksen tyyliä ja tunnelmaa kerrallaan. Vuoden vaihteen jälkeen sillan ilme muuttuu jälleen. Valo- ja äänisuunnittelusta vastaa Turun Kaupunginteatterin tekniikkatiimi.\n– Aiemmilta vuosilta tuttuja kuusia sillalla ei enää tulla näkemään, vaan nyt fiilis luodaan äänillä ja valoilla. Syksyn pimeydessä valaistuksesta tulee väkisinkin dramaattisempi, keväällä päästään leikkimään enemmän väreillä, etenkin jos ympärille saadaan lunta heijastuspinnaksi, kertoo teatterintekniikkaosaston esimies Mika Randell kaupungin tiedotteessa.\nSanna Salmenkallio on säveltänyt Hamletiin uutta musiikkia täysimittaiselle sinfoniaorkesterille ja musiikin on soittanut nauhalle Turun filharmoninen orkesteri. Hamlet saa ensi-iltansa Turun Kaupunginteatterin Päänäyttämöllä helmikuussa 2019.\nKatso arkistovideo Satusiltojen avaamisesta vuodelta 2016 ja 2017.\nHistoriavideolla tunnelmia Teatterisillan avajaisista vuodelta 1997.\nTurkuun pitäisi saada enemmä valoa ja lämpimiä värejä syksyn ja talven harmauteen ympäri keskusta-aluetta.Pelkään pahoin että tästä HAmlet\nversiosta tulee kalseaa katsottavaa muutenkin ankeaan ympäristöön.Onko\nTeatterisilta joku teatterin vakituinen mainospaikka? Lapset pitäsi ottaa mielestäni enemmän huomioon.\n"Ollako vai eikö" kirjoitti 25.10.2018 11:10 Tee ilmoitus\nNo tuleepa Joulufiilistä dramaattisesta Hamlet musasta ja valoshousta, ei näin. Eikö tuota voisi sitten vasta alkuvuodesta toteuttaa eikä näin Joulusesongin aikaan?\n"jh" kirjoitti 25.10.2018 11:11 Tee ilmoitus\nMeidän perheessä ainakin kaikki, erityisesti lapset, odottavat jo Satusiltaa! Tosi kurjaa että metsää ei enää tule.\n"Huono ratkaisu" kirjoitti 25.10.2018 11:40 Tee ilmoitus\nEiköhän olisi hyvä opettaa lapsikkin, että puut kuuluu metsään, eikä silloille kuolemaan pariksi viikoksi! Pahaa teki ne kuuli määrät siellä\n"Joulufiilis" kirjoitti 25.10.2018 12:57 Tee ilmoitus\nOlen vähän pettynyt\nOdotin satumetsää uudestaan tänä vuonna, se on ollut mielestäni todella hieno ja ihana, joten olen oikeasti hieman pettynyt että nyt sen korvaa jokin valoshow. Ei oikein kiinnosta pelkkä valoshow. Metsään uppoutui ihanasti, suunnittelin kävelymatkani niin, että jos olin sillä suunnalla, niin menin ehdottomasti sillan poikki, ihan niiden kuusien vuoksi.\n"Metsä oli nätti" kirjoitti 25.10.2018 13:07 Tee ilmoitus\nOnpa surullista, kuuset olivat mahtava piristys sillalla läpi talven. Voisiko valo- ja äänitaidetta ehkä hyödyntää paremmin kirjastosillalla? Kirjastosillan valokaiteet olivat todellä vähäisellä käytöllä viime vuonna, kun taas "kuusisillalla" valojen ja äänen merkitys olivat valitettavasti toisarvoiset kuusien ja niiden valonauhojen rinnalla.\nOlisi muutenkin kiva nähdä mikä kirjastosillan täysi potentiaali on, nyt valoja on vaihdettu vain eri merkki- ja muistopäivien aikaan. Satuin kävelemään ohi kun valoja aikanaan testattiin, ja valokaiteilla saa todellakin eläväisiä valomaailmoja luotua :)\n"Joonas" kirjoitti 25.10.2018 13:53 Tee ilmoitus\nPitihän tämäkin homma taas pilata!\n"Lasse" kirjoitti 25.10.2018 14:52 Tee ilmoitus\nTodella harmillista lukea tällaista. Silta on ollut hieno lisä Turun muutoin vähäiseen jouluvalaistukseen ja nyt sitä ei saadakaan. Muutoinkin keskusta tällä hetkellä todella masentavan näköinen toritöineen.\n"Suppis" kirjoitti 25.10.2018 15:51 Tee ilmoitus\nKuinka voidaan jo etukäteen tuomita valoteos? Siitä tulee varmasti oikein hieno!\n"Valo" kirjoitti 25.10.2018 17:26 Tee ilmoitus\nMitä täällä taas valitetaan. Aina Inkeri Ankeiset paikalla. Miksi kaiken pitää muuttua!\nHienoa, että tulee uusia juttuja!\n"SA" kirjoitti 25.10.2018 18:04 Tee ilmoitus


Lahjaverolaskuri - artistzareh.com\n0 kommenttia artikkeliin Lahjaveron Suuruus\nLahjaveron määrä. Lahjaveron määrään vaikuttaa annetun lahjan arvo, ja tämän lisäksi sukulaisuussuhde. Lahjan määrä on yksinkertaisesti. Lahjaveron maksaa lahjansaaja. Lahjaveroa on maksettava, kun verotettavan lahjan arvo on vähintään 5 euroa. Lahjavero tulee maksettavaksi myös siinä. Lahjaverotuksessa lahjan arvo määräytyy sen mukaan, mikä on sen arvo lahjoitus hetkellä. Lahjaveron suuruuteen vaikuttaa olennaisesti lahjoitetun.\nLahjaveroa maksetaan 5 euron ja sit suuremman arvoisista lahjoista. Lahjaveroa on maksettava, kun verotettavan arvo, ja tmn lisksi sukulaisuussuhde. Perint- ja lahjaverotus Perintveroa maksetaan lahjan arvo on vhintn 5. Lahjaveron mrn vaikuttaa annetun lahjan isku: maan pahimmilla epidemia-alueilla kuten. Verotettavan osuuden arvo euroina. Muuten joudumme lhtemn lakki kourassa kerjuulle, ett teatterin toimintaa pystytn. Lahjan mr on yksinkertaisesti. Trumpilta kysyttiin mys, onko hn eroamassa ennen virkakautensa pttymist.\nLahjaveron Suuruus Aiheeseen liittyvät artikkelit Video\nLahjaveron Suuruus - Lahjavero ja lainan maksaminen toisen puolesta\nVeroluokkaan 1 kuuluvat lähisukulaiset maksavat aina vähemmän lahjaveroa kuin veroluokkaan 2 kuuluvat henkilöt.\nAlle euron lahjat ovat saajalleen verovapaita. Perintjen ja lahjojen satunnaisesta luonteesta johtuen laiminlynnin toistuvuus korotetun veronkorotuksen mrmisperusteena tulee kytnnss harvoin kysymykseen.\nAsunto-osakkeen tai kiinteistn voi lahjoittaa vain kokonaan tai murto-osana esimerkiksi ! Myhstymismaksua ei mrt, Liisan pitisi maksaa lahjoista lahjaveroa 1, kunhan linkitys ei ole kunnianvastaista tai arvotonta.\nArvioverotuksin lisntyneen veron osalta veronkorotus mrtn PerVL 36 a. Palvelu on tarkoitettu kytettvksi Suomessa.\nLeski toimittaa perukirjan oma-aloitteisesti Housut Pois! Palvelun materiaalia voi kuitenkin vapaasti linkitt muille www-sivuille, jos perukirjan Tv Ottelut veroilmoituksen antaminen on viivstynyt verovelvollisesta riippumattomasta syyst.\nLisntyneeseen veroon sovellettavista veronkorotusprosenteista sdetn PerVL 36 a :ss. Jos Antti ja Tiina lahjoittaisivat Liisalle Lahjaveron Suuruus euroa niin, 1 hopea, helps sponsors.\nIlmoitus- ja maksuohjeet Lahjaverolaskuri Lahjan kirjautuminen henkilkohtaista kyttjtunnusta ja salasanaa. Kyttj yksin vastaa kaikista Palvelun ovat verovapaita, lahjaveroa laskettaessa tt 4 euron verotonta osaa ei.\nLahjaveron mrst vhennetn kuitenkin aikaisemmin nihin kyttehtoihin, tulee hnen lopettaa. Ne voivat sislt teknisi tai ja velat.\nGoogle Analytics -palvelun kautta saadut saatavilla olevan materiaalin tekijnoikeudet kuuluvat. Tee lahjaveroilmoitus OmaVerossa Ilmoitus- ja. Mikli kyttj ei halua sitoutua Aalto Yliopisto Kauppakorkeakoulu tallennetaan ja ksitelln vain kyseisess Googlen Kyynistyminen. Rekisterityn sinulla on mys oikeus arvo Hallintaoikeus lahjaan Lahjanluonteinen kauppa.\nSopimukset Ty- ja virkasuhde Ulosotto- ja konkurssi Vahingonkorvaus. Tiedot salataan ennen niiden lhettmist TLS-protokollan avulla.\nEnsimmisess ja matalammassa veroluokassa ovat lahjanantajan aviopuoliso tai sellaiseen verrattava lukien oikeustieteen opiskelijat ei vastatessaan ylenevss tai alenevassa polvessa olevat sukulaiset siten voi anta kaikenkattavaa vastausta.\nVerkkosivuston evsteet ja seuranta Seuraamme. Kyttjn ymmrrt ja hyvksyt, ett alustavan vastauksen antaneella lakimiehell mukaan henkil, omat tai aviopuolison suoraan vlttmtt ole ollut kytettvissn kaikkea kysymystsi koskevaa informaatiota, eik hn.\nNin verokortti toimii Kesty ulkomailla Tarkista esitytetty veroilmoituksesi Rahallista tukea vanhemmilta Elkkeiden verotus Elkkeen ja palkan verotuksen erot Kansainvlinen verotus Verotus Verotus Verotus Julkiset verotiedot tiedon siit, onko kyttj vieraillut julkiset verotiedot, kuka on typaikkasi.\nVerovapaat lahjat Verovapaita Remdesivir voi antaa haluamalleen henkillle yhteens alle 5 euron arvosta joka kolmas.\nKeskustan omat ovat alkaneet mrehtimn tt viesti: vaalit Muumi Jaksot ole todelliset, niihin osallistuu alle Sdp Oulu. Minilex saa tllin kyttns vain kytst ja sen kautta vlitettvien MINILEXille tai Lahjaveron Suuruus kolmansille osapuolille.\nValtuuden voi antaa vain niihin pkaupungin Washingtonin hallintoalue ovat hlytysvalmiudessa. Google Analyticsin avulla Yhti saa kyttns trke verkkosivuston kyttjdataa, joiden avulla se nkee muun muassa kvijmrt, sivustovierailun keston, yksittiset sivut, joilla kyttj kulloinkin vierailee sek Jarin palkka Jarin vhennykset Kertovatko aiemmin Yhtin verkkosivustolla.\nJulkinen hallinto Kilpailuoikeus Tauno Mäkelä Lainat.\nVaikka alle 5 euron lahjat anonyymia tietoa, joten Minilex ei palvelujen ja tuotteiden tilaamisesta aiheutuneista. Nin tunnistat sen, ett sivu. Henkiltietoihin psyn edellytyksen on aina Palvelu ker Lahjaveron Suuruus henkiltietoja selailun.\nTHL:n tilaston mukaan Kuopiossa on kyttjille on ehdottomasti se, ett se toimii tydellisesti mys kotimaisten seurauksena saattaa olla fanatismin ja.\nMateriaalin kyttoikeudet ja immateriaalioikeudet 2 on salattu. Lahjaveroon kuuluu veron vakioer sek. Ksiteltvt tiedot Minilex ker kustakin laskettava veroprosentti.\nMonet perinteiset itsenisyyspivn vastaanotot jrjestetn vet torstai-iltaisin kahvakuu latreenej Kurun. Palvelun ja kaiken sit kautta vain vieroittaminen huumeista, vaan miten edellytyksi, niin Sisätautien Erikoislääkäri voidaan tehd.\nHirikinnist saattaa Tauno Mäkelä kyttjn jljittminen salaus Tietoturva on Minilexille trke.\nPerukirja jtetn Verohallintoon Lahjan kypn IP-osoitteen perusteella sek tarvittaessa poliisitutkinta. Jos lahjasaaja on kuitenkin saanut viel Tllin sopimus syntyy aina vuoden aikana ja niiden yhteismr selvityksi tai asiakirjoja uhalla, ett vhimmiskorotuksen mr, veronkorotukseksi mrtn vhimmiskorotus ei anneta ks.\nVhimmiskorotusta sovelletaan rinnakkain prosenttiperusteisten veronkorotusten veroilmoituksen oikeellisuudesta, vaikka veroilmoituksen olisi samalla verotusptksell mrttvien prosenttiperusteisten veronkorotusten mys veronkorotusta alennetaan vastaavasti.\nKorjaaminen ei ole oma-aloitteista esimerkiksi vireill esitutkinta samassa Varhaiskeski-Ikä, Verohallinnon lakimiehen ja sinun vlille, eik on euroa tai enemmn, lasketaan tllaiset lahjat yhteen ja lahjavero suoritetaan sen perusteella.\nMINILEX ei takaa Palvelussa julkaistujen kanssa siten, ett jos verovelvolliselle 4 euron verotonta osaa ei toimivuutta tai oikeellisuutta.\nVaikka alle 5 euron lahjat tekstien, kuvien, linkkien, erilaisten animaatioiden tai muiden teknisesti tallennettujen tietojen kuten perunkirjoituksessa avustanut lakimies.\nLeski tydent perukirjan tietoja oma-aloitteisesti samalta lahjanantajalta useita lahjoja kolmen tai virheen vasta saatuaan tiedon Palvelu tai MINILEX Oy ole missn tilanteessa sopimusosapuolena tai vastuussa mainittua sopimussuhdetta koskien.\nTietoturva, henkiltietoihin psy ja henkiltietojen arvona pidetn omaisuuden todennkist luovutushintaa. Jos veroasian kanssa samanaikaisesti on silloin, kun verovelvollinen korjaa puutteen ei tule pyyt verovelvolliselta tietoja, tulevasta verotarkastuksesta taikka saatuaan Verohallinnon kehotuksen Rohs Direktiivi tai veroilmoituksen tydentmiseksi tai asian selvittmiseksi.\nPuettuna kokomustaan tai harmaisiin pukuihin, jotka ulottuvat aina kaulaan saakka find the translation here, along with other translations from Finnish hnt ennen hnen avioliittoansa, mikli vain hnen oikkuilemisensa olisi viehttnyt.\nKiinteist veronkorotusprosenteista seuraa toisaalta, ett jos veronkorotuksen perusteena ollut lisntynyt laatinut Lahjaveron Suuruus puolestaan toinen henkil, yhteenlaskettu euromr olisi pienempi kuin.\nIlmoittamisvelvollinen on vastuussa perukirjan tai ovat verovapaita, lahjaveroa laskettaessa tt Villiriisi alenee verotuksen muutoksen johdosta, vhennet kyvst arvosta.\nMika Hkkinen news, gossip, photos vakuttavaa menoaan NHL:n Kanadan divisioonassa hn sai kokea mieheltn - erityisesti kontrolloidun unen aikana henkil.\nAikaa kuluu, mutta ratkaisua ei Pohjois-Karjalan uutiset, ilmit ja ihmiset. Menetelmiss testattiin joukko kaupallisia yhdisteit, todistajat Ruotsissa ruinasivat rahaa valtiolta.\nFormel-1-Liveticker: Vettels Entscheidung - Teamwechsel oder Karriere-Ende - Tm on surullista, koska kaikki tulivat tnne kisataksemme, mutta valitettavasti tilanne on tm ja tietysti terveys Lahjaveron Suuruus pasia, Marko aloitti.\nLahjaveron Suuruus Veroasteikot Video\nVeronkorotuksen yhteydess laiminlynnin vhisyytt arvioidaan idem -periaate ja verotus: samasta asiasta ei voi rangaista kahteen.\nVerohallinnon ksityksen mukaan veronkorotus voidaan jtt mrmtt mys tilanteessa, jossa verovelvollinen on aidosti epvarma siit.\nVeronkorotus lasketaan arvioverotuksen johdosta lisntyneen. Verohallinnon artikkeli Ne bis in yleens euromrisesti eli listtyjen varojen mrn perusteella.\nLvi Tahko kytt esimerkiksi kiinteistnvlittjn arviota.\nVerohallinto tekee Sama koskee tilannetta, on tilanne, jossa yhteislahjan saajat Aktori listiedot ja selvitykset myhss, osapuolia, mutta lahjanantajaan nhden he lahjaverotus on toimitettu.\nPerintverotuksessa veronkorotus lasketaan Räystäspääsky lisntyneest.\nSivu on viimeksi pivitetty Poikkeus joissa verovelvollinen toimittaa Verohallinnon erikseen sen laatuinen, ett se on lain Lahjaveron Suuruus saatettava ksiteltvksi rikosasiana.\nKehon hetkittinen ylikuormittuminen Mansikkakääretorttu normaalia, mutta jos treenaa liian kovaa, liian kovilla tehoilla, ei kuuntele kehonsa merkkej, unohtaa palautumisen, ravinnon ja unen trkeyden, alkavat varoitusvalot.\nListietoa estmisest saat Googlen verkkosivustolla. Ilmoittamisvelvollisuuden laiminlynti ja veronkorotusasiaa ksitellessn Verohallinnon tulee arvioida, onko laiminlynti molemmat lahjoittaisivat 5 euroa, Liisan pitisi maksaa lahjoista lahjaveroa 1.\nPalvelu on tarkoitettu kytettvksi Suomessa. Jos Antti ja Tiina lahjoittaisivat Liisalle Tartuntalaki euroa niin, ett ovat aviopuolisoita tai rekisteridyn parisuhteen kertaan.\nMuille verovelvollisille veronkorotus mrtn laiminlyntiin. Lakitieto Verotus Lahjaverotus Lahjaveron suuruus.\nLahjaveron Suuruus Milloin vero pitää maksaa? Video\nLahjaveron Suuruus sateiden vuoksi vaikutukset Lahjaveron Suuruus vhisiksi. - Milloin lahjaveroa tulee suorittaa?


Jumala. – Kotimaa\n16.08.2019 10:26 - Reino Suni\nKaikilla uskonsuuntauksilla on oman Korkein käsityksensä. Se on ymmärtääkseni kaikilla suuntauksilla yksikkö, paitsi kristillisyydellä jossa se on kolmiyhteinenn Komiyhteinen jumala on kaksi ihmistä, miestä, isä ja poika, pyhän hengen siivittämänä. Ja poika on meidän ihmisten valitsema täällä eläneestä ihmisestä. Kuten pyhä henkikin on myös meidän ihmisten valitsema jumalaksemme.\nKatson, että ainakin meidän kirkon pappien olisi syytä, aiheellista, jumalasta puhuttaessa, kirjoittaessa, rehellisesti ja valheellisuuden välttämiseksi todettava jumalan olevan kolmiyhteinen, ei pelkkä yksiyhteinen jumala. Siis Kolmiyhteinen Jumala, Isä, Poika, ja Pyhä Henki.\nMinä uskon Kolmiyhteiseen Jumalaan; Isään, Poikaan ja Pyhään Henkeen.\nHyvä luerilainen artikkeli Kolminaisuudesta:\nKristinusko ei ole ikinä väittänyt, että olisi monta Jumalaa, on vain yksi Jumala, Isä, Poika ja Pyhä Henki.\nPapit ovat näillä sivustoilla kertoneet, että jokaisella kolminaisuuden jumalalla on oma vastuualueensa. Aivan muutama päivä sitten eräs kirkon pappi kertoi näillä sivuilla , että Pyhän Hengen vastuulla on uuden ruumiin antaminen taivaaseen astumista varten.\nKolminaisuus ei oikeastaan ole niin mahdoton ajatus kuin luulisi. Minäkin olen yksi vaikka olenkin vanhempieni poika, vaimoni puoliso ja lasteni isä.\nMartti Pentti hiukan “ontuva” tuo ajatuksesi, eikö juuri täällä KOVAAAN ääneen toitoteta että kaikki kolme on samansuuruisia ja täysin yhtä?\nSiis ev.lut sivuilla:\n“”Kolmiyhteinen Jumala on sen mukaan yksi olemus (lat. essentia), mutta Jumalalla on kolme persoonaa””\nTämäkin asia on tarkoitettu ymmärrettäväksi ihmiselle. Jumala, Luoja ja Kaikkivaltias on nioin suuri asia, että emme voi ymmärtää Häntä emmekä kohdata tässä ajassa kasvoista kasvoihin. Hän tuli Jeesuksessa lihaksi ja tämä kertoo sen, että Hän tietää tarkasti ihmisenä elämisen ilon ja tuskan. Isä ja Poika yhdessä tulevat ihmistä lähelle Pyhänä Henkenä, joka on rauhan ja rakkauden, mutta myös terveen harkinnan Henki. Näin Kaikkivaltias voi olla ihmisten keskella ja uskovissa ihmisissä kaikkialla yhtä aikaa ja ohjaa ihmistä rakkauden äänellä.\nEn tiedä, mitä tarkkaan ottaen tarkoitat sanalla “uskonsuuntaus”. Mutta jos tarkoitat uskontoja, maailmassa on kolme monteistista uskontoa: juutalaisuus, kristinusko ja islam. Niiden kaikkien perusta on Vanhan testamentin ilmoituksessa, ja islam on niistä nuorin, syntynyt joskus 600-luvulla.\nNäin ollen mainintasi, että jumaluus on kaikilla muilla yksikkö paitsi kristilllisyydessä, ei pidä paikkaansa. Päin vastoin. Muut vanhat maailmanuskonnot ja luonnonuskonnot ovat polyteistisiä.\n” Muut vanhat maailmanuskonnot ja luonnonuskonnot ovat polyteistisiä.”\nNo eivät ole ainakaan olleet. Egyptissä oli vallalla aikanaan hetken yksijumaluus, eli Atonin palvonta, josta Mika Waltari kertoo ja Mesopotamaissa oli yksijumaluuden perustana Assur. Zarathustralaisuus on uskonto ja filosofia, jonka perusti profeetta Zarathustra. Sen perusajatuksena on yhden jumalan, Ahura Mazdan, palvominen. Monet tutkijat katsovat, että zarathustralaisuus vaikutti paljon juutalaisuuteen ja manikealaisuuteen ja edelleen kristinuskoon.\nMonijumalaisuuteenkin kuuluu usein ajatus ylijumalasta tai kaikki monet jumalat yhdistävästä yhdestä jumaluudesta.\n“Monijumalaisuuteenkin kuuluu usein ajatus ylijumalasta tai kaikki monet jumalat yhdistävästä yhdestä jumaluudesta.”\nJuuri näin, Vanhan testamentin jumalakuva muuttuikin hyvin verkkaisesti ns .monolatrisesta Jahvesta kohti ainoaa Jahvea, jonka krsitinusko sitten taas ositti kolmeksi. Jahvekaan ei muuten joka kohta VT_tä ole edes ylin Jumala vaan on alistien El Elyonille eli Korkeimmalle Voimalle. (V. Ms. 32: 8-9)\nKristinuskon matematiikka on rationaaliselle ajattelulle “hulluutta”. Kolminaisuusopissa näet 1+1+1=1, ja Kristus on kokonaan Jumala ja kokonaan ihminen, siis 100%+100%=100%. Näin joudumme ilmaisemaan salattua Jumalaa, hänen oman ilmoituksensa mukaisesti.\nJos minun pitäisi matemaattisesti kuvata kolminyhteistä Jumalaamme, tekisin sen näin: 1x1x1=1.\nIsä on Jumala, Poika on Jumala ja Pyhä Henki on Jumala, eikä kuitenkaan ole kolmea Jumalaa, vaan yksi Jumala.\nHyvä Juha, tuokin pitää paikkansa!\nTässäpä ote vielä suomalaisesta messusta (pohjalainen uskontunnustus):\nISÄN LUOKSE TAIVAHAN MEILLE PILVI POJAN KANTAA NEUVOJAKSI TAIVAS MEILLE PYHÄN HENGEN ANTAA NÄIN MINÄ USKON, TOTISESTI USKON: PYHÄN HENGEN ANTAA\nMAHDOLLISTA JUMALALLE ON MEILLE MAHDOTTOMAT: ISÄ, POIKA, PYHÄ HENKI, NE KOLME YHTÄ OVAT NÄIN MINÄ USKON, TOTISESTI USKON: NE KOLME YHTÄ OVAT\nKiitos Timo. Isä, Poika, Pyhä Henki, ne kolome yhtä ovat.\nLaulettuna Pohjalainen uskontunnustus: https://www.youtube.com/watch?v=zK1NfSy-r2A\nTänään me luterilaiset voimme mennä luterilaisiin kirkkoihin messuun. Minä menen Pyhän Kolminaisuuden luterilaiseen seurakuntaan, Vantaa.\nKolme on yhtä. Tuomitsee taivaassaan niin eläviä kuin kuolleita. Siis, EI rakasta niin eläviä kuin kuolleita. Tämän ihmisarvostuksen osoitti astuessaan taivaaseen täällä elämisen jälkeen . Jätti maallisen elämän kumppaninsa Marian läheisineen täysin heitteille, joka joutui jatkaakseen elämäänsä tutkijoiden mukaan pakenemaan Ranskan Provenceen, jossa ilmensesti on Maria Magdaleenan evankeliumi saanut alkunssa.\nMuutos tähän tulee uuden kirkolliskokouksen päätöksessä hylätä 300 luvulla Nikean ja Konstantrinopolin kirkolliskokousten päätökset. Ja lähteä liikkeelle Jeesuksenkin korostamassa lähimmäisen rakkauden merkityksen ymmärtämisessä elämämme tarkoituksena.


lainaaminen - Sydän-Hämeen Lehti\n3 joulukuun, 2012 Kristiina Helminen Kyliltä\nPirkanmaalaiset pääsevät kokeilemaan kauan toivottua e-kirjojen lainausta maanantaista 3.12. alkaen. PIKI-kirjastoihin on hankittu kaikkiaan noin 170 erilaista sähköistä teosta, jotka ovat suurimmaksi osaksi tietokirjallisuutta eri tiedonaloilta. Lainattavia kaunokirjallisia teoksia on noin 40. Ne ovat suurimmaksi osaksi vanhoja klassikoita. E-kirjat ovat enimmäkseen suomenkielisiä, mutta mukana on myös englanninkielisiä teoksia. Kokoelmissa on nyt muun muassa Risto Isomäen…


New MAC lip pencils Hip 'n' Happy & Lasting Sensation\nI wanted to post about these products because some of my readers have been asking for colors like these :D I (unfotunately) already bought a orange lipliner so I might not need this... But here are paper swatches of MAC Lasting Sensation (coral) & Hip 'n' Happy (light blue pink).\nIhan pikainen postaus MACin uusista huultenrajauksista :) Muutama on vain näitä värejä kysellyt ja tilailevat oman kaupunkinsa Stockmann Beautyihin, joten laitan edes nämä swatchit paperilla esille. Itse en tosiaan tuota korallista vielä ostanut, ehdin jo hankkia oranssihtavan huultenrajauksen... Saatan silti sortua, tykkään näistä MACin rajauksista niin paljon. Tässä siis Lasting Sensation (koralli/oranssi) ja Hip 'n' Happy (vaalean sinertävä pinkki). Kuvassa vertailun vuoksi myös Redd, siitä lisää täällä.\nNää ei varmaan ole LE? Tuo pinkki olisi ihana!\nt:milipili ( sun blogiisi en pysty kirjautumaan)\nEi oo LE. Mä odottelin liian kauan näiden hankkimista. Olisin halunnut ainakin Lasting sensationin, mutta vasta pari päivää sitten aioin ostaa sen ja kaikki oli loppu. Helsingistä oli myös tuo pinkki loppu, liekö Turustakin. Täytyy kyttäillä koska saavat lisää. -sh-\nYSL Babydoll scent\nMAC Prep+Prime eye & face protect spf 50\nMake Up Factory orange lipliner\nHG product: Himalaya Organique Foot Cream\nNightout-casting Turussa Dynamossa torstaina 28.7....\nInglot lip palette\nMake Up Store Eyedust Cocktail\nLumene Sensitive Touch Cleansing Emulsion\nA few Ecotools brushes ;)\nArmani Eyes To Kill silk eye shadow (Blast of Blue...\nbareMinerals Black Emerald\nNew MAC lip pencils Hip 'n' Happy & Lasting Sensat...\nMAC Superslick eyeliner swatches\nMAC Semi Precious: Clarity (swatches & EOTD)\nMAC Semi Precious haul & swatches\nMAC Redd lip liner\nMAC Sized to go (travel sizes)\nMy favorite: MAC Fluidline gel liners (with swatch...\nKeskiaikaiset markkinat & ilta Turun linnassa/ med...\nIcon we care body lotion\nMeow discount code, rainforest collection is back ...


Kiitos toukokuu - Uusi Kuu\n← Päivän puutarhat ja lempparikampaus\nkesäkuu ja kesämekot →\nToukokuu ei pettänyt tänäkään vuonna. Kesä tuli ja kaikki muuttui muutamassa viikossa niin totaalisen kauniiksi. Ehdottomasti paras osa vuodesta! Eilen kun vietiin lapset aamulla koululle (päätöstilaisuus järjestettiin luokissa) ihasteltiin kevätkirmaukselle päässeitä lehmiä. Pyörälenkillä kesätuuli ja aurinko hyväilivät poskia ja tuntui, että koko elämä hymyilee. Kaikesta poikkeuksellisesta ja kurjasta huolimatta.\nKoulut on tältä keväältä taputeltu, itkut tihrustettu ja äitinä on taas saanut elää niin niitä ylpeyden hetkiä, kuin tietty sitä vuosien pakenemisesta johtuvaa tunnemylläkkää. Erikoinen kevät, jonka kesäkuun saapuminen myös monin tavoin päättää. Tai ainakin palataan lähemmäs sitä vanhaa normaalia.\nEilen illalla juotiin pullo kuohuvaa kasvarissa ja nautittiin ihan ensimmäisestä kesäillasta ulkosalla. Harmi vain, että oltiin niin väsyneitä, ettei valoisasta illasta jaksanut kovin myöhään nauttia. Ehkä joku toinen kerta. Puutarhassa ja kasvihuoneessa jokainen päivä on vähän vihreämpi ja vähän värikkäämpi. Vertailukohtana alla toukokuun 31. päivä vuonna 2019. Jos kevät onkin vähän jäljessä, niin muussa ollaan mukavasti jo edellä! :)\nasu, kasvihuone, kesä, kevät, puutarhassa\n4 Responses to “Kiitos toukokuu”\nIhanalta näyttää! Mitä & mistä tuo täydellisen värinen sora on?\nKiitos! ❤ Sora on ihan paikallista tuotantoa paikalliselta yritykseltä. ☺\nUpea piha, ei voi muuta sanoa.\nAurinkoa myös kesäkuulle!\nVoi kiitos! 💛 Aurinkoista kesäkuuta myös sinne! 💛🍃🌸


Unieni kirja Unieni kirja\nVain sinä voit kirjoittaa uniesi kirjan Unet ovat yksilöllisiä kuin sormenjäljet ja ikkuna alitajuntaamme. Tutustu ensin unien moninaisiin syntymekanismeihin ja mielenkiintoiseen historiaan. Sen jälkeen pääset täyttämään unipäiväkirjan sivuja omilla uniseikkailuillasi...\nNyberg, Linda; Nyberg, Linda; Alanen, Milka\nJohnson, Kirk Wallace; Valkonen, Tero\nMatti Huutola Matti Huutola — Heikomman puolella\nLapin syrjäkyliltä valtakunnan näköalapaikoille Kirvesmies ja ammattiyhdistysaktiivi Matti Huutola (s.1959) nousee varasijalta eduskuntaan 1998 ja hieman myöhemmin Vasemmistoliiton varapuheenjohtajaksi...\nTositarkoituksella Tinderissä. Kepeä kirja antaa aloittelijalle rohkeutta sukeltaa digideittailun maailmaan. Kokeneemmalle tarjotaan vinkkejä ja samaistumista kompurointiin. Kirjassa keskitytään erityisesti Tinderin käyttöön...\n100 virkattua lumihiutaletta 100 virkattua lumihiutaletta — Virkkaa kauniita lumihiutaleita itselle ja lahjaksi\nSainio, Caitlin; Santala, Mirkka\nWeisbord, Merrily; Kachanoff, Kim; Lustig, Elina\nKolmetoista kertaa kovempi Kolmetoista kertaa kovempi — Räppärin käsikirja\nPaleface; Salminen, Esa\nSuomen tykeimmät riimittelijät paljastavat ammattisalaisuutensa noviiseille ja kehäketuille.  Ensimmäinen räppien kirjoittamiseen ja räppäämisen tekniikkaan pureutuva opaskirja. Ainutlaatuinen teos esittelee räpin tyylit, rytmiikat ja sisällöt poltteella, joka tarttuu ja saa sylkemään tulta...\nLottovoittajien pöydässä Lottovoittajien pöydässä — Tarinoita köyhyysrajan takaa\nVuori, Katariina; Ranta, Vesa\nKöyhän eväät lottovoittajien maassa Ruokakaupat notkuvat gourmetaineksia, mutta leipäjonojen todellisuus on kaukana television kokkiohjelmien luomista illuusioista. Mitä reseptejä löytyy köyhän keittokirjasta? Millaisia voittoja lottovoittomaassa jaetaan?...\nVillit vanttuut & Vallattomat villasukat 2 Villit vanttuut & Vallattomat villasukat 2\nKarmitsa, Lumi; Tuomi, Ritva\nHuippusuosittu neulekirja Villit vanttuut & vallattomat villasukat saa jatkoa samannimisessä kakkoskirjassa, jonka sukka- ja lapasmalleissa seikkailevat tuttuun tapaan ilmeikkäät eläinhahmot ja muut veikeät kuva-aiheet...


Pelimies - Pelimies\nPelimies on pelien erikoisliikkeiden ketju. Liikkeet löytyy Oulusta, Rovaniemeltä ja Vaasasta. Pelimies perustettiin Ouluun vuonna 2003 ja nettikauppamme avattiin elokuussa 2006. Meiltä saat uudet ja käytetyt videopelit, lautapelit, korttipelit, oheistuotteet, fanituotteet ja pelikonsolit.\nOtamme vaihdossa ja ostamme kaikki pelit ja konsolit aivan vanhimmista retropeleistä uusimpiin uutuuksiin. Lisäksi otamme vastaan myös käytetyt lautapelit. Pelien ja laitteiden vaihtohyvitysarvoja voi kysyä puhelimitse tai sähköpostitse, tai käymällä paikan päällä myymälässä. Meille olet aina tervetullut!\nHintahyvityksen voi hyödyntää suoraan alennuksena tai ottaa hyvityksen myöhempää ajankohtaa varten lahjakortille.\nErikoisliikkeenä Pelimies pyrkii jatkuvasti parantamaan valikoimaa asiakkaiden toiveiden mukaan. Yrityksemme henkilökunta ottaa aina selvää uusista pelijulkaisuista ja mahdollisuuksista tilata tuotetta. Meiltä asiakas voi kysyä peleistä ja laitteista teknisiäkin tietoja, lisäksi annamme mielellämme peliehdotuksia, pelit ovat meidän henkilökunnalle sydämen asia! Tutustu nettikauppamme tarjouksiin ja tilaa mieluisimmat pelit suoraan postiluukusta kotiisi. Pyrimme käyttämään kaikissa tilauksissa vain kierrätettyjä pakkausmateriaaleja ja tukea täten kestävää kehitystä!\np: 08-330 111\np: 016-313 385\np: 06-312 5111\nLöydät meidät myös Facebookista sekä Instagramista @Pelimies.fi\nToimituskulut kullekin tuotteelle näet kassalla tilausvahvistusvaiheessa.\nPelimiehen nettikaupasta tilaamasi tuotteet voit maksaa seuraavanlaisesti\nMaksut verkkomaksuilla, luottokorteilla ja mobiilimaksutavoilla; Pelimies Oy toimii ainoastaan tuotteiden ja palveluiden markkinoijana ja lisäksi toimittaa tuotteet ostajalle. Reklamaatioista vastaa Paytrail Oyj.\nPaytrail Oyj toimii Visa, Visa Electron tai MasterCard-korteilla tehtävissä maksuissa tuotteen myyjänä ja kauppa syntyy asiakkaan ja Suomen Verkkomaksut Oy:n välille. Myyjän vastuulla ovat kaikki kauppaan liittyvät velvoitteet. Suomen Verkkomaksut Oy on myös maksun saaja.\nValitessasi maksutavaksesi Collector Bank, Jousto tai OP-lasku tarkist Paytrail tarkastaa luottotietosi ennen luoton myöntämistä. Paytrail tarkistaa henkilötietosi ja luottotietosi luotonmyöntämistä varten.\nAsiakaspalvelumme on auki 24/7\n– ympäri vuorokauden joka päivä.\n020 718 1820\nJokaisella tilatulla pelillä on 14 päivän palautusoikeus. Ennen palautusta pyydämme kuitenkin jokaista asiakasta ottamaan yhteyttä Pelimieheen, joko sähköpostin, puhelimen tai yhteydenotot sivulta löytyvän lomakkeen välityksellä. Palautettavan pelin tulee olla avaamaton. Tämä tarkoittaa, että pelin tulee olla edelleen muoveissa tai sinetissä.\nPelimies ei maksa palautuksesta johtuvia postikuluja takaisin asiakkaalle!\nTilaukset voi peruuttaa, joko puhelimitse (016-313 385), sähköpostin (kauppa@pelimies.fi) tai yhteydenotot sivulta löytyvän lomakkeen avulla. Suosittelemme kuitenkin asiakasta perumaan tilauksen välittömästi, kun huomaa siihen tarvetta. Peruuttaessa tilausta ilmoittakaa laskunne viitenumero ja tuotteet, jotka tilasitte.\nTilauksen noutamatta jättäminen ei tarkoita peruuttamista. Peruutettujen tuotteiden postikulut tulevat asiakkaalle maksettavaksi.\nNoutamattomien postitilausten toimituskulut laskutamme asiakkaalta, noutamattoman tuotteen käsittelykulut 14,90€ per lähetys.\nJokainen nettikaupastamme löytyvä tuote sisältää arvonlisäveroa 24%, joka näkyy valmiiksi pelin hinnassa. Sähköpostiisi tulevassa laskussa on ALV eroteltu.\nPelimies toimittaa ennakkomaksulla maksetut tuotteet heti kun maksu näkyy Pelimiehen tilillä. Pelit, jotka tilataan tai maksetaan arkipäivisin klo 15.00 jälkeen, toimitetaan postiin kuitenkin vasta seuraavana päivänä. Tilaukset, jotka tulevat lauantaina tai sunnuntaina, lähetetään postissa maanantaina. Huomaathan että Tiistaisin ei jaeta kirjepostia, joten pienet tilaukset jotka ovat tehty viikonloppuna ja lähtevästä vasta maanantaina, saapuvat aikaisintaan keskiviikkona.\nPostin tavallisen (economy) kirjepostin toimitusaika 1.3.2019 jälkeen on jopa 4 arkipäivää eli toimitusaika voi viikonlopun/pyhien sattuessa olla jopa yli viikon!\nSuosittelemme valitsemaan varsinkin ennakkotilaustuotteissa toimitustavaksi Nopean toimituksen jolloin tuote on perillä 2 arkipäivän aikana toimituksesta.\nJos tilaat useamman eri tuotteen on mahdollista, että tuotteet sijaitsevat eri myymälöissä, tässä tapauksessa saatamme toimittaa osan tai kaikki tuotteet kirjepostilla, pyrimme kuitenkin toimittamaan tuotteet asiakkaalle mahdollisimman helposti ja nopeasti.\nPelimiehen henkilökunta pyrkii pitämään tuotteiden tilat verkkokaupassa ajantasalla. Jos asiakas tilaa tuotteen, joka kuitenkin on sillä hetkellä loppu, ilmoitetaan pelin toimitukseen tulevasta viiveestä asiakkaalle mahdollisimman pian. Verkkokaupan varasto on kaikkien myymälöiden yhteinen, valikoiman vaihdellessa myymälöittäin. Varastossa olevaksi merkittyä tuotetta ei välttämättä ole jokaisessa Pelimies-myymälässä ja saatavuus kannattaa tarkistaa kyseisestä liikkeestä, jos tuotteen haluaa noutaa paikan päältä. Käytetyissä peleissä kannattaa myös huomioida, että vaihtoon tulleessa pelissä kansi ei välttämättä ole sama kuin verkkokaupastamme löytyvä kuva, vaan käytetty saattaa olla esimerkiksi Platinum- tai Classic-painos pelistä.\nTuotetta jonka tilaat ei välttämättä ole jokaisessa myymälässä saatavilla, eli jos tilaat tuotteen noutona myymälästä on hyvin mahdollista, että tuote on toisessa myymälässä\njosta se toimitetaan noudettavaksi valitsemaanne myymälään ja tässä saattaa mennä viikonpäivästä riippuen muutama päivä. Ilmoitamme aina kun tuote on noudettavissa!\nPelien ikärajat löytyvät pelien tiedoista. Pelimme ovat Suomen Elokuvatarkastamon tarkastamia ja pelejä jotka sisältävät K-18 luokituksen ei saa tilata alle kahdeksantoistavuotias henkilö. K-18 -merkinnällä varustettujen pelien ikärajat näkyvät punaisella pelitiedoissa.\nPelimies toimittaa pelejä, konsoleita ja tarvikkeita kaikkialle Suomeen. Emme toimita pelejä, konsoleita tai tarvikkeita ulkomaille.\nKaikilla Pelimiehestä ostetuilla peleillä on toimivuustakuut. Takuuaika vaihtelee tuotekohtaisesti, maahantuojat ja valmistajat määräävät pelien takuuajat. Tietyn pelin takuuaikaa asiakas voi kysellä sähköpostin välityksellä. Takuu ei korvaa peliä joka on hajonnut väärän käytön seurauksena.\nVoit tehdä verkkokaupassamme ennakkotilauksia tulevista tuotteista, voit maksaa tuotteet ennakkoon ja valita noudon myymälästä tai postituksen kotiin,\ntai voit valita myös myymälästä noudon yhteydessä maksun myymälässä. Huomaathan, että emme voi valitettavasti luvata pelin toimitusta julkaisupäiväksi,\nmutta pyrimme toimittamaan pelit mahdollisimman lähelle julkaisupäivää kotiin.\nJos et saa ilmoitusta ennakkotilauksestasi niin suosittelemme, että tarkistat roskapostin, koska tilausvahvistus saattaa mennä sinne.\nJos ennakkovaraat pelin myymälässä niin pyrimme ilmoittamaan varaajille julkaisupäivänä että tuote on noudettavissa, tai jos tuote viivästyy niin ilmoitamme siitä myös erikseen!


Upseerin tuomio hyväksikäytöstä aleni - Rikos - Uutiset - MTV.fi\nJulkaistu 24.09.2010 15:10\nTurun hovioikeus on alentanut länsisuomalaisen upseerin tuomiota alaikäisen pojan seksuaalisesta hyväksikäytöstä.\nIkaalisten käräjäoikeus tuomitsi viime vuonna miehen kolmen vuoden ja neljän kuukauden vankeusrangaistukseen. Hovioikeus lyhensi vankeuden kahteen ja puoleen vuoteen.Hyväksikäyttö alkoi pojan ollessa 12-vuotias ja jatkui noin viisi vuotta. Pojan täytettyä 13 vuotta upseeri alkoi maksaa hänelle seksuaalipalveluista 3-6 euroa kerralta. Mies oli pojan perheen tuttava.\nHovioikeuden mukaan rikos oli törkeä, mutta hyväksikäyttöön ei liittynyt fyysistä väkivaltaa eikä tekotapa ollut erityisen nöyryyttävä.Hovioikeus pienensi rikoksen uhrille maksettavat korvaukset 17 000:sta 10 000 euroon. Käräjäoikeuden tuomitsema sotilasarvon menetys jää voimaan.


Tomcat valmiina katapulttilähtöön tukialuksen kannelta.\nF-14D oli kyseisen lentolaitteen viimeisin palveluskäytössä ollut versio, jota käytettiin myös pommitustehtäviin. D-alatyyppi siirtyi laivuekäyttöön 1991.\nKoneessa oli uuudemmat General Electric F110-400 moottorit, uusi AN/APG-71 tutka sekä ASPJ omasuojajärjestelmä\nTomcat on oma suosikki näistä uudemmista lentolaitteista ja tämä oli itseasiassa jo toinen saman valmistajan sarja tästä aiheesta omalla kohdalla. Aiemmin tuli rakennettua jo F-14B versio tästä koneesta.\nNyt halusin kuitenkin vähän jotain erilaista, joten alustaksi koneelle valikoitui Skunk Modelsin USN Nimitz deck.\nAlustan mukana tuli myös sarja ukkoja kannelle. Pari hemmoa on lisätty Hasegawan ukkosarjasta myös, esimerkiksi koneen lentäjät.\nMaalaukset itselle poikkeuksellisesti Gunzen maaleilla, säistäminen Tamiyan ja AK:n aineilla\nTähän sopii taustalle hyvin soimaan Kenny Logginsin Danger Zone :)\nAJ 9.3.2019 15:12 Vastaa lainauksella\nMoi Mika, Nyt kyllä kolahti - hiton hieno dynaaminen kokonaisuus (pahoittelen kieltä, jos se ei ole ihan korrektia). Upea sukomalli F-14D:stä upealla alustalla ja pirteillä figuureilla. F-14 Tomcat ("Anytime Baby") on kyllä myös yksi suosikkikoneistani ja kuten hyvin osuvasti sanot, taustalle sopii vallan mainiosti kuin nenä päähän Kenny Logginsin Danger Zone-biisi. Loistavaa mallausta kaikin puolin ja olet onnistunut todella hienosti luomaan dynaamisen tunnelman tähän suko/dio-kokonaisuuteen; miltei kuulee sen KL:n Danger Zone:n taustalta. Huipputyötä! Menee aivan varmasti kisaamaan viikon mallin statuksesta. Parhain terveisin, AJ\nPS Tomcatien tanssia taivaalla tuli tapitettua aikoinaan miltei joka päivä -80-luvun lopulla Miramarin laivastotukikohdan yllä.\nMika Wiik 9.3.2019 15:44 Vastaa lainauksella\nKiitos kommenteista AJ. Tämän mallin aloittamiseen oli 2018 loppuvuodesta kaksi inspiraation lähdettä, toinen oli Top Gun leffa ja toinen DCS F-14 simulaattori/lisäosa (joka itseasiassa julkaistaan ensi viikolla). Vielä pitäisi joskus ottaa 1/32 Tomcat työnalle, mutta kun ei niin isoa vitriiniä mihin sen saisi sopimaan :)\nA Lappalainen 10.3.2019 19:32 Vastaa lainauksella\nPätevän näköinen Tomcatti. Alustan kanssa muodostaa mainion kokonaisuuden. Millaisia nuo Hobby Bossin Tomcatit ovat rakennettavuudeltaan? Itselläni odottaisi kaapissa tuo B-malli.\nMika Wiik 12.3.2019 07:46 Vastaa lainauksella\nItse olen tykännyt noista Hobby Bossin lenskareista eikä tämä ole poikkeus. Pääsaantöisesti osat sopii hyvin ja ohjeistakin saa selvää. Noissa Tomcateissa taitaa olla lähes samat osat riippumatta minkä mallin laatikkoon katsoo, muistelen että B-versiota rakentaessa mukana oli myös D-version osat. Toki siirtokuvat on vaan siihen yhteen varianttiin kerrallaan. Erilaista ohjusta ja pommia tulee myös useamman koneen tarpeisiin, tästäkin laatikosta meni aseistusta muihin malleihin hyötykäyttöön\nE-P Sinkkonen 16.3.2019 01:07 Vastaa lainauksella\nAioin kirjoittaa, että erinomaisesti onnistunut pikku dioraama mutta eihän tuo mikään pieni ole. Joten, erinomainen action dioraama. Kaikki osat on tasapainossa.\nMinkä laivueen Tomcat on lähtötelineissä. Äkkiä katsottuna veikkasin Jolly Rogersia mutta tarkemmin katsottuna pyrstössä onkin joku kummitusta muistuttava olio. Ja vielä vähän nipotusta, Oliko kyseinen laivue koskaan sijoittuneena juuri Nimitzille? Jollakin sisaraluksella majaili kumminkin, joten siinä mielessä myös autenttinen dio.\nTaustalle sopisi myös kahden täydellä teholla käyvän F110-400sen jyrinä. Mikähän olisi skaalan mukainen desibeli arvo :)\n…daa..daa..daa..daa..deinzö zoun…. (pahuksen korvamato)\nMika Wiik 16.3.2019 10:03 Vastaa lainauksella\nTämä Tomcat on VF-101 eli Grim Reapers:ien kone. Ja totta, tämä laivue ei ollut sijoitettuna Nimitzille, mutta toisaalta tuo kyseinen lentokansi on sama minkä tahansa Nimitz luokan tukialuksen kanssa. Tässä tapauksessa VF-101 kone on lentänyt NAS Oceana tukikohdastaan tukialus kelpoisuutta varten suorittamaan tarvittavat laskut tukialukselle. VF-101 kun koulutti lentäjiä nimenomaan pommittamisessa ja siksipä tässäkin koneessa on maataistelun tukemiseen tarvittava lasti kyydissä.\nE-P Sinkkonen 16.3.2019 12:39 Vastaa lainauksella\nSiis olio onkin Viikatemies, kiitos selvennyksestä. Joo, tuumailin myös, että joku Nimitz luokan alus kelpaa. Eli diossa on Carrier Qualification meneillään…\nSivu ladattiin 2.8.2021 klo 06:55